text:
Mungdaw Hkringmang Daju hte Rapdaw Ningbaw magam lit ni hpe party garan shatsam na matu NLD hte ra lata poi dang ai amyusha bawsang party na dat kasa ni a January praw 1 (dai ni)
Hpakan lam hpe gram na matu Mungdaw asuya hta ahkaw ahkang nlu ai nga nna, mungdaw hkringmang daju Dr. Hkyet Awng tsun ai re. 'Mu Gawng- Hpakan lam gaw mi shawng e mungdaw asuya hparan
Myitkyina Dap Kawng lam gram galaw nga ai Power Five Star Company a mawdaw hpe nat kau ya ai masha marai 6 hta na marai 4 hpe rim da lu sai lam July 23 ya
Mali hka gaw July 21, Dai na de hkying 6 daram hta Myitkyina mare hta masat 978 Centimeter du sai rai nna, hkying hkum mi hta (+5) shadang hte ding yang hka kaba rawt taw
Lata hte lung seng htu sha lu na matu Hpakan hte Kamaing ginra mungchying masat lu ai ni hpe sha ahkang jaw na lam mungdaw asuya kaw nna chye lu ai. (more…)
Jinghpaw Mungdaw dingda maga Manje mare e ma kaji ni ginsup yang lang ai nbung sinat ni hpe asuya uphkang salang ni hku nna kalang bai rim la nna nat jahten ai lam February 10
Coronavirus ana kanu hte Thai mungdan e machyi hkrum nga ai Miwa amyusha langai hpe Anti-flu (mak hkalawng tsi) hte AIDS tsi hpan 2 hpe gayau nna tsi tsi ai hpang, ana hkyem sa wa
Coronavirus ana kanu nbyin hkra jep ai hta Kambaiti ga jarit de shang wa ai Miwa amyusha marai 3 gaw hkum gahtet ai 38 degree C hta jan ai majaw Myen mung kata de shang
Myen hpyendap zing da ai Hugawng Pa Ja maw, Pat maw ginra ni hta tara shang nhprang htu sha lu hkra ahkang jaw na matu Myen Hpyendap Dap Awn Daju Dukaba Min Aung Hlaing Hpang


c: text/html

text:
September 23, 2020
Hpung shingkang rawng ai Wa Karai Kasang e, Nang gaw ginding aga sak hkrung mahkrung yawng hte, rau nga nga ndai. Nang hpan da mada hpe tsawra matsan dum ai hte, ahpum da nga ndai.
Sak hkrung ai tsit lali tsawm ai rai ni hpe, makawp maga chye na matu, Nang Wa a tsawra myit anhte hta bang ya rit. Kadai hpe mung dingbai dingna n jaw ai sha, yawng hte hpu nau myit hte sakhkrung nga na matu, ngwi pyaw simsa ai myit masin jaw ya rit.
Matsan ai ni a Wa Karai Kasang e, Nang Wa a man kaw manu dawdan n lu ai, mungkan ga e kabai da, malap da hkrum ai ni hpe hkye la na matu, garum ya rit.
Lamu ga hpe makawp maga nna, kadai hpe mung, hpyen myit n rawng na matu, anhte hta myit kaja bang ya rit. Madu e, mungkan ga hpe awu asin shabyin ai, htenza shangun ai lailen ni hpe koi yen kau nna, mawn sumli shatsawm na myit, anhte hta bang ya rit.
Matsan mayan re ni hte lamu ga a ntsa e, jamjau jaw ai, tinang tingyeng akyu hkrai tam ai ni a salum hpe, ashun shadum ya rit.
Nang Wa hpan da mada gaw manu dan ai, yu mau hpa hkrai rai nga ai. Hpan da ai lam hpe sumru yu nna, akyu hpyi ra ai lam, anhte hpe sharin ya rit. Nang Wa a htani htana nhtoi shingkang de sa ai hkrun lam kaw hkawm nga ai anhte hpe, sakhkrung ai baw amyu shagu hte myit mang langai sha rai ra ai lam, shadum ya rit.
Nang Wa, shani shagu anhte hte rau nga nga ndai majaw, Wa hpe chyeju dum ga ai. Dinghpring kangka ai bungli, shawang tsawra myit rawng ai bungli, simsa ai lam hte seng ai bungli ni hpe galaw nga ai anhte yawng hpe atsam jaw shaman ya rit law Wa e. Amen.
Laudato Si
Wa Sarabyin Francis

robotstxt: allowed

filter: keep


text:
March 3, 2018
Lusha Gam Ladaw Laban (4) 11th March 2018
Karai kasang a tsawra myit gaw shadawn shadang n nga ai!
Yuda amyu sha ni a mau mwi hta nga yang, Karai Kasang masha hpe hpan da na shaloi, tingyang makau kaw tsap nga ai lamu sagya ni hpe bawng ban yu ai da. Tara rap ra lam a lamu sagya gaw, ‘Hkum hpan u, shi gaw shi a shinggyim manang ni hpe nhkru dik ai amu yawng galaw na ra ai, Yak la ai hte zai dik ai, masu magaw ai hte n kaja ai masha sha tai na re” ngu ai. Teng man ai lam a lamu sagya mung, ‘Hkum hpan u, shi gaw kahpu kanau ni hta n-ga, nang hpe pyi masu malen, shut na ra ai,’ bai ngu ai da. ‘Hkum hpan u, shi gaw na a man hta n san seng ai lam galaw nna nang hpe mung n hkungga na ra ai,’ ngu nna Chyoi pra ai a lamu sagya bai tsun ai. Shaloi, matsan dum ai lam a lamu sagya gaw shawng de htawt tsap rai nna, ‘Sumsing lamu na wa e, hpan da u, shi mara galaw nna teng man ai, san pra ai lam ni kaw nna tsan wa yang, ngai shi hpe atsawm sha lakawn la nna, tsawra ai ga hte Nang hpang de bai woi wa na nngai’ ngu tang shawn ai da. Dai hte kaja wa sha Karai Kasang mung matsan dum ai lamu sagya tsun ai hte maren shinggyim masha hpe hpan da nu ai da.
Ndai maumwi gaw kaja wa sha Hkristu a mungga rai nga ai, ‘Karai Kasang gaw shi a kasha shingtai hpe jaw kau ai du hkra, mungkan ga hpe tsaw ra wu ai. Mungkan ga hpe tara daru u ga nga nna, Karai Kasang gaw dai kasha hpe mungkan ga de shangun dat wu ai n rai; mungkan ga gaw shi a marang e hkyehkrang la ai hkrum lu na she, shangun dat wu ai,’ (Yh 3: 16- 17) nga ai lam hpe shaleng ya nga ai.
Karai Kasang hte shi lata la ai amyusha ni hpe shi a nrum ntau shatai ai lam hpe myit yu ga! ‘Dai amyusha ni kade wa myit ja, n hkru ai rai tim, Karai Kasang galoi n kabai da ai. Egutu na shalawt la ai hpang, dai amyu sha ni, Moshe hte shi hpe aput angun nga lai wa sai. Ntuk rawng ai lapu ni hpe shanhte a ka-ang de shangun dat ai hku nna Karai Kasang gaw ari jaw sai. Raitim, matsan dum ai hte, magri lapu galaw jun tawn na Moshe hpe hkang da nu ai. Lapu achye hkrum ai ni dai hpe mada nna mai tsai wa lu sai. Madu Yesu mung dai magri lapu kumla zawn shi hkum hpe Udang ntsa hta jen da hkrum sai. Dai majaw dai ni na kabu gara shiga hta Yesu gaw; “Mawshe gaw nam maling e lapu hpe sharawt da ai zawn, masha kasha hta kam sham ai nlang hte gaw htani htana asak lu la hkra, masha kasha mung sharawt da ai hkrum na ra ai” nga nna tsun da sai.
Kalang lang, anhte a Karai Kasang gaw grai matsan dum ai hte myit mai ai ngu mu mada chye ai. Ndai zawn rai nga yang, n kang ka ai masha ni gaw shut hpyit mara law law galaw let Karai Kasang a matsan dum lama ai hte kaja ai hpe maroi ya chye ai. Raitim dai gaw Karai Kasang Shi hpan da ai arung arai ni hpe tsaw ra ai lam nan rai nga ai. Shi a n htum ai hte galu ai tsawra myit gaw galai shai na matu ahkang jaw nga ai. Dai majaw nnan bai garam lajang na matu, lusha gam ladaw zawn re ai hpe anhte lu ga ai. Karai Kasang a myit masa hte anhte a myit masa kade wa shai nga a hka! Shinggyim masha ni hta gaw “hpang jahtum lang” ngu ai nga ai. Madu jan (snr) madu wa gaw loi li sadi ndung ai lam hpe mara raw ya lu ai rai tim, galoi mung matut nna ashut nga ai rai yang dai gaw hpang jahtum nga byin wa nna hka bra ai kaw du na re. Karai Kasang hte gaw dai zawn n rai nga ai. Karai Kasang a tsawra ai myit gaw shadawn shadang n nga ai. Shadawn shadang nga ai tsawra myit gaw tsawm nna, byin nna, grai pyaw chye nna, tsaw ra ai ngu mai ai. Nang mung “ngai lama anya nna hkrit na zawn san yang tsaw ra hkrum na i” ngu san yu u.
Anhte hpe Karai Kasang tsawra ai gaw shadawn shadang n nga ai hte hpa mi rai rai (mara lu ai rai tim) shi a tsawra ai hpe jahkring kau ya n lu ai. Wa Jau John Powell S.J ka da ai zawn, “Ngai nang hpe tsawra mayu ai, dai sha re. Ngai nang hpe sha tsawra mayu ai. Nang lama ngai hpe ngam da na raitim, ngai nang hpe n jahkring da na re. Nang hpe awm dawm ahkang jaw na nngai, rai tim nang hpe ngai galoi mung tsawra nga na nngai.”
Sawn sum ru mai ai lam; Ngai a ningrum ningtau jan/ wa, kashu kasha ni, Nawku hpung masha ni, myit kam let ap da sai ni ntsa nga ai tsaw ra myit hte, ngai hte kaga masha ni a ntsa tawn da ai Karai Kasang a tsawra myit hpe hpa hte shadawn lu na rai? Gara masa hku nna ngai ra kadawn, gawng kya nga ai kun? Shadawn shadang n nga ai tsawra lu na matu ngai na hkum hpe kaning rai grau kaja wa hkra galaw lu na rai?
Courtesy : Ndai Mungga hpe Chyum mungga sasana magam Dap kaw na garum ya ai rai nga ai.


text:
September 13, 2021
Anhte mungkan shinggyim masha ni gaw, agung alau , machyi makaw , si hkrung si htan hpe hkrum sha nga ra ai ni rai nga ga ai. Sidu hpe dang lu ai mungkan shinggyim gadai n nga yu shi nhten? Raitim dai tsinyam ni kaw nna anhte hpe shalawt ya lu ai gaw, Yesu Hkristu ngu ai anhte a Karai rai nga ai. Dai madu gaw gara hku dai si du hpe dang kau a ta? ngu nna anhte sawn hka ja yu ai shaloi Wudang ntsa e si hkam let bai hkrung rawt nna, awng padang hpe hkam la lu ai lam rai nga ai. Dai majaw Wudang gaw anhte ni yawng hpe Hkristu a hpung shingkang hte awng padang hpe jaw ya lu ai chyoi pra ai hkristu a Wudang nnan rai nga ai. Moi Pra gaw Wudang hpe grai hkrit ai baw hku masha ni janglang lai wa sai. Dai hku nan mu mada ma ai. Kaja wa mung Roma ni a prat ten hta Wudang gaw masha ni hpe sat ai shara rai nga ai. Masha a asak hpe lakau ya ai shara rai nga ai. Raitim anhte a Madu si hkam mat wa ai hpang kaw nna gaw Wudang gaw masha ni hpe si dam jaw ai nre ai sha htani htana asak jaw ai lam rai mat sai. Moi prat hta Wudang hpe sidu ni jailang ai raitim, yaprat hta Wudang hpe htani htana a matu jailang ga ai. Dai majaw Yesu a wudang gaw hpung shingkang rawng ai Chyoi pra ai wudang nnan rai nga ai.


text:
Myitkyina-Manmaw lam ntsa, Nam San Yang mare kata, laja lana Ja htu sha kau sai majaw, ya ten mare masha ni hta Lu hka hte, Lang na hka mayak hkrum sha nga ai lam chye lu ai re
Myen hpyendap daru magam zing kau ai hpang kaw nna, ndai zawn, Nam San Yang mare ting ngu na, wang lu wang lang ja htu sha ai lam hpe galaw nga ai majaw, shawoi Ja lu mai ai Hka ni nmai lu mat nna, grai yak hkak hkrum nga ai lam Nam San Yang mare masha langai KNG shiga dap de ya na zawn tsun dan ai re.
“Ja htu hpang ai, dai hpang kaw na anhte hka n lu mat wa ai, n nan hpang ai kaw na, Hka n tsawm mat wa ai, hka hkanu mat wa ai, ya shanhte gaw gan jahkring da ai nga tim, dai kaw na gaw, hka bai hkyet mat wa sai le, n dai Ja htu ai kaang hkup ram kaw na Hka grai yak mat wa ai lam ni, dai kaw na hpang mat wa ai ya du re ka rai nga, Ja ma htu kau sai re ngang gaw, Hka lee tsan ai de na she sa htaw la ra ai ka rai nga, htu kau ai hkang hkan na gaw n mai lu mat sai le, Pada ma hkrit ra ai, hka shin ai dan re ni mung kaja nga yang gaw hkrit let lang ra taw ai ka rai nga. Lu hka hte seng na, kadai mung kaja yak law, ya anhte kaga shara de htawt na nga tim mung, hka htu la na matu mung grai yak rai taw nga ai hku re.”
Dai Ja htu da chyalu ngam ai nhkun, Hka la-ing hkan e sha hka shin, rai hkrut ai lam ni gaw mai ai raitim, lu hka the shadu sha na matu gaw mare hte deng mi ram tsan ai shara kaw na, cycle the sa htaw la ra taw ai lam chye lu ai.
Nam San Yang mare ting hta, Hka naw mai ja lu taw ai, Sung dik htu da ai hka htung 4 ram sha nga sai hta, tsan tsan nlu sa ja lu ai nig aw, dai kaw jawm ja lu, Ja lang taw ai re lam tsun ai re.
Dai zawn, hka naw mai ja lu ai hka htung hkan na jawm ja lang taw ai raitim, yak hkak ai lam the makau grup byin Ja htu n hkun ni a majaw hkam ja lam a matu mung myit tsang ra taw ai lam matut tsun ai re.
Dai sha n ga, du na lanam ta hta, mare ting Ja htu sha da ai re majaw, Hka lam n n ga sai the maren du hkra ladaw tsin nyam hkrum wa na masa nga taw ai majaw mung grau myit tsang taw ai lam chye lu ai.
Ya na zawn, shingra tara hpe makawp maga lam hta ra rawng ai lam sha n-ga, mayak amyu my a majaw, ja htu sha ra ai raitm, shawoi na zawn nrai mat sai lam matut tsun wa ai re.
“Dai ni anhte mare buga gaw, kaja wa tinang buga bai wa nga taw ai nga tim, n ji n mu nga hkam sha ai. Tinang n kam htu sha tim, tinang makau grup byin hkan na ni htu sha jang gaw dai shara ni gaw ye mat wa, thing ra ni mung shi shi ye mat wa rai jang gaw, nkam dut sha tim dut sha kau ra. Mare buga wa n dai zawn rai byin mat wa re ngang anhte myit n pyaw ai. Grai hkam sha ai ngu gaw, tinang buga hpe shingra tara hpe makawp maga ya ai ni hte gara asuya mi rai rai, lit nga ai ni kaw na, anhte a shingra tara hpe makawp maga ai lam hta grai ningra mu ai the, grai hkam sha ai, n dai hpe n lu makawp maga dat ya ai majaw re ngu nna, mu mada hkam sha ai lam hpe tsun dan mayu ai.”
Myen hpyen dap daru magam zing kau ai Hpang, laning mi laman, Nam San Yang mare gaw Mare ting Ja htu sha kau ma sai rai nna, Lai wa sai 2021 ning, December shata kaw na, KIO asuya kawn Ja htu sha ai lam hpe hkum pat n dau laika hte jahkring tawn ai rai nga ai.
Nam San Yang mare makau e,moi kaw nna ja htu sha ai lam loi li nga ai raitim, 2021 Myen hpyendap daru magam zing kau ai hpang, mare kata shinggan Jak kaba hte wang lu wang lang htu sha kau ai rai nga ai.


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Laban Shani Na Mungga - Hkristu a hpang hkan ni gaw myit galu kaba hkam sharang ra ai. ( Pranwan Ladaw 20 )
Pranwan Ladaw (20), C, 2022
Hkristu a hpang hkan ni gaw myit galu kaba hkam sharang ra ai.
Hkristu hta tsaw ra ai nu wa hpu nau ni e, ndai laban gaw Pranwan Ladaw hta (20) ngu na laban rai nga ai.
“Mungkan de ngwi pyaw simsa ai lam jaw na matu, ngai du sa ai zawn nawn myit ni? Ngai nanhte hpe tsun made ga, dai hku n rai, shabra na she, du sa ring ngai. Ya kaw nna, masha marai manga nga ai nta dinghku hta, marai lahkawng maga ni, marai masum gaw maga mi rai nna shada da myit n hkrum hka bra na mara ai. Kawa ni gaw shadang sha ni hte, shadang sha ni gaw kawa ni hte, kanu ni gaw shayi sha ni hte, shayi sha ni gaw kanu ni hte, kamoi ni gaw kanam ni hte, kanam ni gaw kamoi ni hte, shada da n htan shai nna hka bra na ma ra ai”(Lk 12:51-53).
Madu Yesu a mungga ni gaw laklai nna hkrak tup hkawn hkrang na matu gaw n loi la nga ai. Raitim, Yesu Madu tsun ai mungga ni yawng hpe ahkyak da ra ga ai.
Yesu Madu gaw shinggyim myusha yawng a matu simsa lam hte myit hkrum kahkyin gumdin lam hpe gun sa ai
Yesu Madu gaw mungkan ga a matu grai nan ra kadawn ra ahkyak taw nga ai simsa lam hpe gun sa ya ai.
Karai Kasang hte shinggyim masha lapran prinem simsa lam nga na matu du sa ai.
Shinggyim masha shada sai rum, nau na myit majing shatai ya nna, Karai Kasang a kashu ksha majing ni shatai ya let simsa lam shabyin ya ai.
Yesu Madu gaw, Shinggyim masha ni hkap la na jin jin rai nga ai mara dat hkyamsa ai lam hpe jaw ya nna, masha hkum shagu a masin salum hta simsa shimlum lam hpe lu la shangun ai.
Myihtoi Isaiah hte Myihtoi Mihka yan gaw Messiah hpe “simsa lam a Madu” ngu tsawm htap ga si hte ndau shana da ai (Is 9:6; Mihka 5:5).
Ma Yesu shangai wa ai shaloi, lamu kasa ni sagu rem ni hpe ndau shana ai ya ma gaw “Matsaw lahta tang e Karai Kasang gaw hpung shingkang rawng nga u ga; ga ntsa e mung, shi sharawng awng ai masha ni hta, ngwi pyaw ai gaw anga nga nu ga law,” ngu ai rai nga ai (Lk 2:14).
Yesu Madu hkum nan tara mungga hkaw tsun hpang ai shaloi, “Ngwi pyaw simsa lam a matu galaw gunhpai ai ni gaw a lu ma ai; hpa majaw nga yang, shanhte hpe Karai Kasang a kashu kasha ni, ngu nna shamying na maru ai,” ngu kanu kawa ni hte kashu kasha ni lapran na matut manoi ai lam hte tsun shalen da ai (Mt 5:9).
“Gara nta hta mung nanhte shang myit yang, ndai nta ngwi pyaw nga u ga, ngu nna shawng tsun mu” (Lk 10:5).
“Ngwi pyaw sim sa ai gaw ngai nahte hpe tawn da ya ma sade ai; Nye a ngwi pyaw simsa ai nanhte hpe ngai jaw da made ai, mungkan ga na ni jaw ai zawn ngai nanhte hpe jaw made ai n rai” (Yh 14:27).
“Ngwi pyaw ai gaw nanhte hte rau nga nga u ga” (Yh 20:20).
YesuMadu a sak prat ting hta langai sha re ai myit yaw shada ai gaw shinggyim masha shagu hpe hkye la na matu ai nga ai
Yesu Madu mungkan ga de sa du ai gaw laja lana re ai majan hpaw na matu rai nga ai. Dai gaw Satan hpe gasat ai majan rai nga ai. Satan a lata kaw na shinggyim masha ni hpe hkye la na matu rai nga ai. Dai majan hpe awng dang lu na matu gaw kaba la ai lit magam rai nna ga shadawn hte tsun shalen dan n lu na daram re ai nni nkri yubak hkam ai lam rai nga ai. Dai nni nkri hkam ra ai lam hpe kashin kamun ya ai lam, hka shin jasan jaseng ya ai lam, hka tung kaba ai lam, ngu ai ga si ni hte shingdaw shalen da ai.
“Ngai hkam la na kashin kamun langai mi naw nga ai; dai garai n hkam hkam gaw, ngai nachying myit nni nkri hkrum nga nngai” (Lk 12:50).
Hka hpumlip ai wa a makau grup yin hta hka ni sha nga ai. Dai hte maren Yesu ap jaw da ai lit magam hpe gun hpai ai wa a makau hta mung nni nkri gaw nga na sha rai nga ai hpe chye na da ra ga ai.
Yesu Madu mungkan ga de sa du ai gaw shinggyim masha yawng a matu hkye hkrang la lam hta lai nna kaga lam n nga sai gaw dan dawng nga ai.
“Ga ntsa de wan jahkru dat na, ngai du sa ring ngai; dai wan ja jang chyi kap sai rai taw gaw, ngai hpa n dawt shara nga na a ta,” (Lk 12:49).
Yesu Madu shinggyim masha ni hpe hkye hkrang la mayu ai myit masin gaw hkru nga ai wan zawn hkru chyi nga ai. Anhte a hkye hkrang la lam rai nga ai kashin kamun hpe jaw ya mayu myit sharawng nga ai.
“Ngai chyawm gaw ga nna sharawt da ai hkrum jang, ngai masha yawng mayawng hpe ngai hpang de gang la na mawe ai” Yh 12;32.
Yesu madu shinggyim masha ni hpe tsaw ra ai gaw shi a asak hpe pyi jaw kau ai du hkra ap nawng ya ai sakse rai nga ai.
Mungkan ga hta sa pra ai masha shagu hta ra lata la lam nga ai.
Hkristu ladawn ya ai tsaw ra lam hte hkye hkrang la lam hpe hkap hkam la na mai ai zawn, dai hpe ninghkap kau na mung shalawt ai myit hpe Karai Kasang anhte masha hkum shagu hpe jaw da ai.
Anhte tinang myit masin kaw nna ra lata galaw lu ai ahkaw ahkang nga ai. Hkristu hpe i, shing n rai, mara hpe mahtang lata na i? Teng man ai hpe i, shing n rai, shut ai hpe lata na i? Kaja ai hpe i, shing n rai, n kaja ai hpe lata na i? Tsaw ra na hpe i, shing n rai, n dawng ai hpe lata na i? Karai Kasang hpe i, shing n rai, Satan hpe lata na i? Ndai ra lata gaw tinang myit daw dan ai hta rai nga ai.
Langai hte langai ra lata ai lam n bung ai, hti htang re ai majaw gaw shada mara myit galu, shagrit shanem, hkam sharang, mara raw ya hkrat chye ra ga ai.
Teng man ai hpe, kaja ai hpe, tsaw ra na hpe, Karai kasang hpe kalang sha lata na ngut mat ai mung n rai nga ai. Shani shagu, aten shagu, shara shagu hta dai jaw ang ai hpe lata chye ra ga ai.
Karai Kasang gaw shinggyim masha ni a lapran garan ginhka lam byin shangun ai n rai nga ai. Karai Kasang a mara dat hkyamsa, hkye hkrang la lam, simsa lam hte tsaw ra myit ni gaw yawng a matu maren sha rai nga ai. Yawng a matu shi a lata ladawn ya nga ai.
Anhte shinggyim masha ni mahtang shi hpe n hkap la ai, ning hkap ai, koi yan ai rai nga ai.
Hkristu a hpang hkan ni gaw nni nkri hkrum ra na
Chyum daw langai hta na Myihtoi Yeremiah gaw Karai Kasang ap jaw da ai lit magam ni hta ga sadi dung ai lam gaw shi gun hpai ai prat htum ten du hkra agung alau langai zawn tai nga ai hpe mu lu ai.
Babylon masha ni Yerusalem hpe wang da ai rai nna, dai hpyen ni a jahten sharun ai kaw nna lawt lu na lam langai sha nga ai. Dai gaw laknak jahkrat na lam rai nga ai. Karai kasang e Myihtoi Yeremiah hku Yerusalem masha ni hpe shadum sadi jaw ai rai nga ai.
Shanhte gaw shi hpaji jaw shadum sadi jaw ai hpe n hkap la ma ai. Shi hpe mung sadi run ai (tiksarhpawk) wa ngu je yang ma ai. Yeremiah gaw Yuda n re ai masha langai mi e lapran kaw nna hparan ya ai majaw si dam kaw nna lawt lu ai rai nga ai.
Yeremiah a ga hpe n madat ma ai sha, Babylon hpyen hpe ninghkap ma ai majaw, Yerusalem hte nawku htingnu ni yawng jahten hkrum ma ai. Yerusalem masha ni mung mayam hku woi wa hkrum ma ai. Yeremiah hte n law la ai masha ni chyu sha Yerusalem kaw ngam taw ra ma ai.
Babylon hkawhkam malai wa sat hkrum ai ten hta gaw ngam nga ai Yuda ningbaw ningla ni Egypt mungdan de hpawng pru mat na myit ma ai.
Yaweh Karai Kasang gaw, Myihtoi Yeremiah hku nna, dai zawn n hpawng mat ai sha, Babylon Hkawhkam a npu hta nga na matu shadum ai.
Myihtoi Yeremiah a hpaji jaw shadum ai hpe, ndai lang mung, ninghkap ma ai hte Yeremiah hpe mung shanhte hte rau Egypt mungdan de woi hprawn ma ai.
Gade nna yang Babylon hkawhkam gaw Egypt mundan hpe gasat zing la ai. Shimlum lam nga sai ngu ai Egypt mungdan hta shanhte ni yawng sat hkrum ma ai. Yeremiah gaw shi a myusha ni hkum nan sat kau ai hkrum ai mai byin ai, ngu chyum laika labau sagawn ai ni htang da ma ai.
Chyum daw langai a shadum jahprang ai gaw Karai Kasang a n ntsa ga sadi dung ai Yeremiah zawn nni nkri hkrum na lam nga ai hpe sumru la lu ga ai.
“Ngai hpe pyi zingri zingrat ma ai rai yang gaw, nanhte hpe mung zingri zingrat na mara ai” (Yh 15:20).
Hkristu a hpang hkan ai ni kabu pyaw ai lam ni hpe kau da ra ai ngu tsun mayu ai rai kun?
N rai nga ai. Hkristu gaw anhte a hpang prat a matu sumsing mungdan hta htum ngu n nga ai myit ngwi myit pyaw lam ga sadi jaw da ai. Madu a hpang hkan ai ni hta myit masin simsa lam hte kabu pyaw lam hpe kraw kata kaw nna nan hkam sha lu ai. Dai zawn re ai simsa lam hte kabu pyaw ai lam hkam la lu na hpe kadai mung jahkring shingdang kau ya n lu ai.
San Pawlu gaw dai myit ngwi myit pyaw lam lu la na hte seng nna, lagat shing jawng ai hta shang lawm ai ni hte shing daw da ai.
“Anhte a makam masham hpe npawt ndung hkren jahkum shatsup ya ai wa Yesu hpe ai yu nga ga” (Hebrew 12:2).
Yesu Madu gaw anhte a matu majan hta mara tam n lu ai kasi kamang rai nga ai. Shi gaw Kawa Karai Kasang ap jaw da ai lit magam hpe ga sadi dung let htep lahti rai gun hpai lai wa ai. Madu gaw nni nkri yubak hpe shakut sharang nna gun hpai ai raitim, kabu gara myit hte gun hpai lai wa ai. Dai majaw shawng na Hkristan ni gaw Yesu Madu hpe “myit ngwi myit pyaw ai hte san seng chyoi pra ai Madu” ngu shamying ma ai.
“Anhte gaw lam e dingbai dingna re ai lam shagu hpe yen seng kau nhtawm, gat na matu myit mada daw dan da ai bandung shadaw du hkra shakut sharang rai gat shadu wa ga” (Hebrew 12:1).
Moi shawng na lagat shing jawng poi hta shang lawm ai ni gaw bu hpun palawng raw da nna lagat shing jawng ra ma ai.
Anhte kashin kamun hkam ai shaloi mara mahkra raw dat, kashin kau hkrum sai rai nna, dai mara hpe bai hta gun ai rai yang, galoi mung pandung de du lu na n re.
Mara byin shangun ai agung alau mahkra hpe tawt lai di kau lu ra ai. Gawng ba, rai dum, nangmak lawhpa, (manalu) ai lam ni yawng gaw lagat shingjawng poi hta lakyin shangun ai.
Lagat shing jawng poi yu ni gaw lagat shing jawng ni lagat taw nga ai hta grau chyang hkra lagat na matu n-gun jaw ma ai. Anhte lagat shing jawng poi hta shang lawm nga ai ni mung Karai Kasang myit ra ai hte maren atsam dat nna lawan dik lagat ra ga ai.
Hkam la lu na akyu chyeju kumhpa gaw Hkristu Madu hkum nan rai nga ai.
Akyu hpyi saga
Wa Karai Kasang e, Nang Madu a hpang hkan kaja ni shatai ya rit. Anhte a Madu Hkristu a marang e hpyi nem nga ga ai. Amen.
Hkristu hta tsaw ra hkung ga ai kanu kawa tarahkaw sara/num ni hte nu wa hpu nau ni e, ndai laban gaw Pranwan Ladaw hta (20) ngu na laban rai nga ai.
Hti ang ai Ja Chyum Mungga ni gaw
Chyum Mungga Daw (1) – Yeremiah 38:4-6, 8-10
Chyum Mungga Daw (2) – Hebrew 12:1-4
Kabu Gara Shiga – Lk 12:49-53
Ndai Ja Chyum Mungga ni hpe hti nna, hpawtni na nawku dawjau lamang ni hpe woi awn nga ga.


text:
Manmaw Muklum kata na pawng hpawm uphkang rung, dai ni August praw 10 ya jahpawt hkying 11 ram aten hta bawm sa kapaw hkrum nna, rung magam gun langai hkala hkrum wa ai lam chye lu ai.
Dai ten hta sha kapaw ai shara ni gaw, Manmaw pawng hpawm uphkawng rung shawng hta bawm 2, Inwa Bank Myen hpyen ni sin ai ကင်းတဲ hte Balik magam gun ni a n ta hta mung bawm ni kapaw wa ai lam chye lu ai.
Pawng hpawm Uphkang rung Sengke tawn ai shara makau kaw kapaw wa nna, rung magam gun wa hkala hkrum ai rai tim, tsang ra ai lam nnga ai nga, ginra masha langai KNG shiga dap de tsun ai.
“Shi gaw Sengke Stand hta Sengke wa shang tawn ai ten hkrup chya kapaw wa ai, dai kaw hkala hkrum ai, hkala hkrum ai ngu hta bawm hkyep loi li wa hkra ai sha re, hpa n tsang ra ai.” nga ginra masha tsun dan ai re.
Dai hpawt hkying 11 ram aten dai zawn Manmaw muklum shara masum ram hta kalang ta bawm kapaw wa ai rai nna, madung gaw Myen hpyen dap hpe garum madi shadaw ya taw nga ai rung ni hpe sa kapaw ai re lam Urban Rebolutionary Force na lit nga ai ni kaw na chye lu ai.
Pawng hpawm rung hta gaw, Myen hpyen dap a madung ahkyak ai rung re majaw, hkam bawm lahkawng hte kapaw wa ai rai nna, Inwa bank hta gaw ta bawm langai hte kabai kapaw ai hpang, balik n ta yan hta gaw jahkrit ai hku na n sen bawm hte sha kapaw jahkrit ai re lam Manmaw Urban Revolutionary Force na lit nga ai ni matut tsun dan ai re.
Dai ni bawm kapaw ai hta mung shawa hkala hkra ai lam hpang n nga ai rai nna, Mung shawa ni kaw na rai tim dai zawn bawm kapaw ai hpe kalang ta pru nna hkan chyan yu ai lam n galaw na hte Myen hpyen la balik ni hte ni ni htep htep nga ai lam n galaw na matu matut tsun sadi jaw wa ai re.


text:
Mungmyit Sinli Ga, Kachin Sub-state, KIA Masat (4) Dap Ba, Masat (8) Dap Dung ginra Sinli Kawng Ra npu Pang O hkaraw kaw September (28) ya jahpawt hkying (9:00) aten laman Myen hpyen gumshem dap hte KIA hpyen dap ni gasat poi byin ai lam nga ai. Dai ginra hta Myen hpyen gumshem dap Tatma […]
Category: Shiga
Myen hpyen gumshem dap kawn Wunpawng Amyu Shayi langai hpe sinat hte gap sat kau
Mogawng ginra, Sarmaw, Kanyin Myai kaw dap jung ai Myen hpyen gumshem dap ni September (23) ya shana hkying (7:30) aten daram hta Wunpawng Amyu Shayi langai hpe sinat hte gap sat kau ai lam na chye lu ai. Sinat hte gap sat kau hkrum ai amyu shayi gaw Kawa Yang mare na Ji Nan […]
Nam Ya mare P.T.Ts ningbaw gap sat hkrum ai majaw Myen hpyen gumshem dap ni mare kata laja lana jep chyoi ai
Hpakant lam, Nam Ya mare P.T.Ts ningbaw U Htun Htun Oo gap sat hkrum ai majaw Myen hpyen gumshem dap hte P.T.Ts hpung ni kawn mare kata laja lana jep chyoi ai lam ni galaw nga ai hpe chye lu ai. Dai P.T.Ts Ningbaw wa gaw September (20) ya jahpawt hkying (7:30) aten daram hta […]
Sinpraw Ginwang Ginjaw Hpyenyen Lakawn Lanawn Komiti Ni Hpyenyen Dabang Gawan Hkawm
Sinpraw Ginwang Ginjaw Hpyenyen Lakawn Lanawn Komiti kaw nna Ginwang Ginjaw kata na hpyen koi yen dabang shagu de sa du gawan hkrum shaga ai lam hpe September (16)ya shani kaw nna galaw nga ai lam na chye lu ai. September (16)ya shani hta Bum Tsit Pa Hpyenyen Dabang kaw shawng wa du gawan nhtawm, […]
Laiza Muklum kaw World Ozone Day Lamang galaw
Laiza Muklum, Sinpraw Majoi Gawknu kaw September (16) ya shani Mungkan Ozone Htai Makawp Maga Masat Ninghtoi “World Ozone Day” lamang galaw ai. Hpawng lamang hta Dr.Myin Myat Aung kaw nna Ozone a lam, Ozone hten za wa yang shinggyim masha hte mungkan shingra maka ni gara hku hten za wa ai lam, hpa majaw […]
Myitkyina ginra kaw Myen HPyen Ni Mungshawa Hpe Jahkrit Shama San Jep Ai Lam Galaw Nga
Myitkyina Ginra PLN, UByit, Alam, Dumgan mare ni hkan Myen hpyen gumshem dap ni hte Balik ni shanhte ntsen nhten ai lai wa lai sa mungshawa ni hpe hkap jahkring san jep ai lam dingyang galaw nga ai hpe ginra masha ni kaw na chye lu ai. “Myen hpyen gumshem dap ni hte Balik ni […]
Myen hpyen gumshem dap ni Mungshawa ni a gat seng wan nat jahten nna gat seng madu hpe rim woi mat
Hpakant Lawnghkang ginra, Maden Yang (Maw Bung mare) kaw September (14) ya jahpawt hkying (5:30) aten hta Myen hpyen gumshem dap ni mungshawa ni a gat seng langai wan nat jahten kau da ya nna seng madu hpe mung rim woi mat ai lam ginra masha ni tsun shana wa ai kaw na chye lu […]


text:
KIA Masat (2) Dap Ba, Masat (14) Dap Dung ginra Wa Hka maw maga de September (12) ya jahpawt hkying (10:10) aten daram kaw na Myen hpyen gumshem dap ni Jet Nbungli hte bawm jahkrat gap gasat ai lam nga ai hpe sagawn chye lu ai.
Gasat poi byin ai lam nnga ai raitim dai jahpawt daw hkying (9:50) aten aten hta Myitkyina kawn lung wa ai Myen hpyen gumshem dap ni a Jet Nbungli (4) gaw Wa Hka maw post mayan kaw numdaw (3) lang bawm wa jahkrat bun ai lam nga ai hte Myen hpyen gumshem dap Tatma (88) hte P.T.Ts pawnghpawm hpung ni mung lagaw lam hku Wa Hka Maw post mayan htu shadut lung wa ai nna shara wa jahkrat nga ai lam chye lu ai.
Dai hpang Jahtu Zup Myen hpyen gumshem dap Hk.L.Y (297) kawn mung laknak kaba ni gap bang ai lam nga ai hpe na chye lu ai.
Lai wa sai June shata hta sha Myen hpyen gumshem dap ni shara jahkrat nga ai Wa Hka Maw Post hpe KIA hpyen dap ni sa htim gap gasat zing da ai shara rai nna Myen hpyen gumshem dap kawn kalang bai Jet Nbungli ni hte htim gasat ai sha n-ga lagaw lam hpyen man hku na mung htu shadut wa ai re hpe chye lu ai.


text:
Hka hku mung ginwang, Mali hka mayan ginra ni hta, madung bum yi hpe machyu let kan bau nga ai ginra masha ni, lamu marang a majaw, bungli matut galaw na yak hkak hkrum nga
Hpyen masa gaw maja ra, galaw lu galaw sha na lam mung yak hkak rai nga ai, Mungmyit Sinli, Mungbaw ginra hta lai wa bai bat 5 ya shani, shingra hpyen bai hkrum katut wa
Myitkyina, Shadau mare hta, Dinghkrai hku nna, Jahkrai ma ni hpe lakawn taw ai Tsaw Myit sha-it Jahkrai Dabang hta ya ten, Ma ni, rawng shingbyi na shara the, malu masha grai yak hkak taw
Putau ginra e, sha nmai ai baw mati sha shut nna, asak si hkrum ai mabyin ni gaw ya ten, matut manoi byin nga ai re. Sar Hkum Dam mare, hpaji jawng magam gun taw
Shaning law law Hpyenyen nga ai kaw nna, dum nta bai du taw nga sai, Sama ginwang, Dabak mare masha ni gaw, mare de ai 75 ning hpring Jubili Poi hpe, Myenhpyen dap hte Wunpawng
Myitkyina-Manmaw lam ntsa, Nam San Yang mare kata, laja lana Ja htu sha kau sai majaw, ya ten mare masha ni hta Lu hka hte, Lang na hka mayak hkrum sha nga ai lam chye
Hpakan ginra hta Wunpawng Mungdan Shanglawt Hpung KIO kawn, Hkum pat tawn ai Myen hpyendap gun rai ni hpe mungshawa ni lapran, brang brang lang lang dut mari ai lam yawm nga sai hpe chye
Hpyen yen taw ai kaw nna, simsa lam akyu galaw hpung ni a garum la ai hte, dum nta wa taw nga ai, Putao hpyen ni, mani kaw nna, hpyen masa bai shaja wa ai
Sagain ginra, Hti Jaik mare uphkang salang yawng ngu daram gaw, lawk salang magam lit kaw nna pru mat sai lam chye lu ai. Ginra daju mung shawa makawp maga hpung PDF ni a ga
Jinghpaw mung jarit, Sagaing ginra Phone hte Internet pat da ai mare kaba ni de ndai laman, Myen hpyendap kaw nna hpyen n gun la ba htaw bang da ai majaw, majan grau kaba wa


text:
Sawlaw bum de gunrai htaw shalun taw nga ai mawdaw la ni, ndai laman Jak Sau manu tsaw rawt mat ai majaw, gunrai htaw shalun na lam hta yak hkak ai sha n ga, mawdaw pru ai lam hpe jahkring da ra ai lam chye lu ai.
Lai wa sai ten hta Saw Law bum de gun rai kalang htaw shalun ai rai yang, shawoi gaw sen 5 npu sha mat taw ai raitim, ya gaw manu lung mat ai majaw, manu ndang mat nna ahkring kau ra ai re lam Saw Law mawdaw la langai KNG shiga dap de ya na zawn tsun dan ai re.
“Madung gaw Jak sau manu grai rawt mat ai, rawt ai nga tim pyi ra ai ram n lu mari lang mat ai, anhte kalang lung yang shawoi sen 4 ram ma ai, ya na manu hku rai yang sen 8 ram ma wa ai, gate hkan grai bai jaw ra ai rai, an hte na matu n kaik ai.” nga ai re.
Madung gaw sau manu tsaw rawt mat ai hta, ra ai ram mari lang na matu mung yak hkak mat ai majaw, jahkring da ai re lam matut chye lu ai.
Ya na zawn Jak Sau manu tsaw rawt mat nna, mawdaw ni dai ginra de n lu du mat ai majaw, dai ginra hta magam gun taw nga ai ni hte mung shawa ni, malu masha dum hprut yak hkak wa na myit tsang nga ai lam ginra masha ni tsun ai.
Saw Law ginra hta lai wa sai ten, Miwa mungdan hpe machyu let, ra ai malu masha ni hpe dai de na gin len shalai bang ai raitim, Covid byin ai hpang kaw na jarit n hpan yawng kum kau ai rai nga ai.
Dai re majaw, ya ten madung Myitkyina Waimaw de na sha htaw shalai bang taw ai ten, n dai zawn dumhprut mat ai rai yang, ginra masha ni hta yak hkak ai lam ni grai law wa mai ai lam matut tsun dan ai re.
Saw Law ginra gaw, pa layang ga hte tsan ai bum tsaw n tsa kaw de da ai mare rai nna, hkrun lam matut mahkai yak ai sha n ga, Phone matut mahkai lam ni mung yak ai shara re lam chye lu ai.
Dai zawn re shara hta gun rai ni hpe htaw shalai la na yak hkak nga ai lapran, Myen hpyen dap, Pyi Thu Tsit, BGF dap shara ni htan mung gumhpraw kahtap jaw bang na lai ra hkrunlam re lam chye lu ai.
Ya ten Myitkyina muklum kata, datsi jak sau liter mi hta kyats 3000 ram jaw ra taw ai rai nna, shing gan lagu dut ai ni hkan rai yang kyats 5000 du hkra jaw ra taw ai lam sagawn chye lu ai.


text:
August 14, 2020
17 August 2020
ANHTE YAWNG SANPRA MASHA TAI NA MATU MADU SHAGA NGA AI
Anhte marai shagu hpe sanpra ai masha tai na matu Madu shaga nga ai; ya nang ngai hpe nan Madu shaga nga ai, “Ngai sanseng sanpra nga ai zawn, nang mung sanseng sanpra nga u,” (J.j. 11:44; cf.1 Pet. 1:16). Vatican Zuphpawng Kaba (2) hta e ndai lam hpe asan sha shadum da nga ai. “Hpung masha shagu hpe, kaning re sakhkrung lam hta mi raitim, shi hte shi, Kawa Karai Kasang zawn ra n rawng hkra, sak hkrung lu na matu, shaman chyeju, law law jaw da sai,”nga nna shadum da ai.
Vatican zuphpawng Kaba hta tsun bawngban ai ,“ shi atsam hte shi, shi ladat hte shi” ngu ai ga gaw, grai ahkyak ai. Sanseng sanpra ai de du wa lu na matu, n mai byin ai zawn rai tim myit n mai htum ai. A sum n jaw, myit n htum na matu, sanpra masha ni a kasi kamang ni gaw anhte hpe garum n-gun jaw ya nga ai. Raitim shanhte hpe “raw nan” n hkan hta la na grai ahkyak ai. Anhte a matu Madu lak san yaw shada da ai masa hte atsam marai ni nga ai hpe dum chye ra ai. Ti nang hkum dek a matu kaja dik, ra dik ai shaman chyeju hpe, shi a salum kaw bang da ya sai; dai chyeju atsam hte tinang a sanpra lam hta shakut shaja sa wa ra ai.( 1 Kor.12:7) Shanhte a matu Karai Kasang yaw shada da ai hku anhte n hkan galaw ra ai. Dai gaw lachyum n pru ai hku hkan sharau, hkan shatup ai rai nga ai. Karai Kasang a sakse tai na matu anhte yawng hpe shaga nga ai; raitim masing masa gaw shai nga ai. lata ginhka nna chye madat ra ai. Ndai lam hte seng nna Udang sharawng ai Sanpra ai Yawhan (St. John of the Cross) “Wenyi Yungwi/ Spiritual Canticle” laika kaw tsun ai gaw, “hkan shatup yak ai hte tin shapun masat jahkrat tawn ai hkansa tara ni hpe shi koi yen kau ai, nga nna tsun ai.” Shi a yungwi mahkawn kaw “shi a hkrang, shi a atsam hte maren” nga nna asan sha shadum da ai. “Karai Kasang gaw langai hta amyu mi, kaga langai hta kaga amyu mi” jaw ya nna shang lawm nga ai.
Ndai zawn re ai hkrang ni, atsam marai ni hte seng nna “nu num ni a atsam marai” (genius of woman) ngu ai laika buk hta, Amyu shayi ni hta e mung Karai Kasang a chyoipra ai a shingna hpe mu lu nga ai. Dai gaw grai ahkyak ai lam re. Mungkan ntsa amyu shayi ni gaw yu kaji hkrum ai ni rai ma ai. Raitimung, Nawku Hpung ra kadawn wa ai ten, gawgap sharai ra ai ahkyak ai aten ni hta, sanpra ai masha amyu shayi ni hpe Karai Kasang shalat dat ya sai; ga shadawn, Bingen mare na Sanpra ai Hildegard, Sanpra ai Bridget, Siena mare na Sanpra ai Catherine, Avila mare na Sanpra ai Teresa, Lisieux mare na Sanpra ai Therese ni gaw grai dan leng ai ninghkring ni rai nga ma ai. Kade e mung n chye ya ai, malap da hkrum ai amyu shayi ni hpe mung ngai myit dum ai. Shanhte gaw dinghku kata, wuhpung kata kaw galai shai ra ai lam ni hpe shi atsam, shi masa hte sakse tai nna shading sharai galai shai ya ai ni hti n dang hkra nga nga ma ai.
Tsun shadum lai wa sai lahta na lam ni gaw, anhte hpe n-gun jaw ya na matu rai nga ai. Moi chyaloi nhkoi kaw nna Karai Kasang anhte marai shagu hpe jaw da ai shaman chyeju hkrang ladat hte sakse tai sak hkrung ra ga ai. “Ning nu a hkritung kaw ngai nang hpe garai n shabyin ai ten kaw nna, nang hpe ngai chye ai; nang garai n shangai ai kaw nna, ngai nang hpe shachyoi shapra da ya sade ai,” (Yere. 1:5)
Kabu hkinnum let aw law nga mu
# Pope Francis August 17, 2020


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Wa Sarabyin Francis Gaw : Anhte A Hkye Hkrang La Lam Gaw Yusu Si Hkam Ai Wudang Hta Re
September 14, bat masum ya, Wudang Shagrau poi shani, Wa Sarabyin Kazakhstan, Nur-Sultan na EXPO Center hta Missa Hkungga nawng jau ai. Dai shani Wa Sarabyin nawng jau ai Missa hkungga hta hpung shaw masha (6,000) a lahta de sa du lawm ma ai.
Hkristan ni gaw, n ju n dawng ai lam n nga ai, matsan dum lama ai, garan ginhka lam n nga ai, myit galu kaba hkam sharang nna mara dat hkyam sa ya ai, matai htang lam n nga ai
tsaw ra myit majing hpe, Yesu Madu jan noi si hkam ai Wudang kaw na sharin hkam la ra ai.
Labau hta, si ari dam jaw ai wudang rai lai wa ai raitim, daini anhte galaw ai Hkristu a wudang hpe shagrau ai poi rai nga ai. Hpa majaw nga yang, dai hpun hte galaw ai wudang hpe Madu Yesu shi a lahpa ntsa mara nna, anhte a mara mahkra, mungkan ting na n kaja ai lam ni hpe gun la kau ya ai; Satan mara ya ai mara hte n hkru n kaja ai lam mahkra hpe, Shi a tsaw ra myit hte, gasat shamyit kau ya ai.
Kawa ai lapu Hte Asak jaw ai lapu
Kawa ai lapu hte asak jaw ai, hkye la ai lapu myu lahkawng a hti htang re ai lam hpe Wa Sarabyin Francis, Chyum Laika hpe lakap nna tsun shadum da ai. Ga Shaka Dingsa Chyum Laika, Pru Mat Wa Ai Laika hta na rai nga ai. Chyoi Pra buga de hkawm sa ai Israel masha ni Karai Kasang hta kamsham kamhpa myit hpe shamat kau wa ai. Shi a ga sadi hpe malap kau wa ai. Dai majaw lapu ni e kawa ai hpe hkrum ra ma ai. Si wa ai du hkra kawa hkrum ma ai rai nga ai.
Anhte Karai Kasang hta kamsham kamhpa ai, Karai Kasang myit ra ai hta gara hku sak hkrung nga pra ai gaw grai ahkyak ai. Karai Kasang hte nhtan shai ai hku nga pra ga ai rai yang Isreael masha ni zawn lapu e kawa sat kau ai hkrum na rai nga ai.
Kazakhstan mungdan hta jam jau taw ai, gumseng ai lam law taw ai, zingri zingrat ai lam ni law taw ai, shinggyim sari manu hte shanglawt lam ni hpe gasat jahten hkrum taw ai. Ndai zawn re ai gaw gade a majaw kadai ni shut taw ai hpe sumru dinglik na matu, ya hkyak hkyak byin nga ai Kazakhstan mungdan masa lam hpe ga shadawn hte tsun madun dan let Wa Sarabyin Francis anhte hpe shadum nga ai.
Kazakhstan mungdan hta Kahtawlik hpung masha gaw grau shau ai; mungdan a tsa shadang kaw na 1% a npu de sha nga ma ai.
Anhte Myanmar mungdan, Jinghpaw mung hte mare buga/lawk ni, kun dinghku nta masha ni hta mung sumru dinglik la mai ga ai.
Wa Sarabyin tsun mayu ai hkye hkrang la ai lapu gaw, Mawshe hpe Karai Kasang e galaw shachyaw shangun ai magyi lapu, wan chyi nga ai magyi lapu, dai lapu gaw Madu Yesu wudang hta jan noi si hkam ai hpe kumla tau nau madun ai rai nga ai.
Dai hkye la Madu hpe azi yu nga ra ga ai. Shaloi n hkru ai lam ni kaw na koi yen lu ai atsam lu la ai. Chyoi pra sanseng ai lam hta hkawm sa lu ai.
Madu Yesu a wudang hpe azi yu nga ga ai rai yang, Satan e nang jung ai hpe n hkrum na; Satan gaw anhte hpe n ga-up dang kau lu na; Dai Madu Yesu a wudang npu e satan hte shi jaw ai mara ni hkrat sum si mat ma na; Satan a atsam gaw dai wudang npu e hten run hkoi mat mat na, nga nna Wa Sarabyin Francis hkaw tsun da ai.
Anhte a hkye hkrang la lam, anhte bai shangai la ai lam, anhte bai hkrung rawt ai lam gaw Madu Yesu si hkam ai wudang hta nga nga ai.
Dai wudang kaw na gara hku tsaw ra na, n ju n dawng lam n nga hkra gara hku galaw na, gara hku matsan dum lama myit nga ra na, gara hku mara dat hkyam sa ya na, matai n htang ai myit gara hku galaw la na: ndai lam ni hpe sharin la ra ai.
Hkristan masha langai hku nna kabu pyaw ai hte sak ningnan, tsaw ra myit hte simsa lam ni hpe sakse hkam sa wa lu na matu Karai Kasang kaw na chyeju kumhpa hpyi ya let Wa Sarabyin Francis, shi a mungga hpe ginchyum dat da ai.
By Fr. Patrick Gawmaw Hkawng Yae
#vaticannews
#rvakachinservice
https://www.vaticannews.va/en/pope/news/2022-09/pope-in-kazakhstan-our-salvation-is-to-behold-jesus-crucified.html


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Mam Pru Shadang Law Na Matu Namhpun Jaw Bang Ai Ladat
Mam pru shadang law na matu namhpun hpe tinang hkum nan gara hku htuk shapraw jai lang na lam..
Dat namhpun ni galai n nga shi ai ten hta hkai mu galaw sha nga ai ni gaw nsi nai si htuk shapraw ai shaloi ga shatsam galaw ai,dusat ni kabai kau da ai rai ni hpe jai lang nna hpun katsing namhpun hkai ai,nsi nai si langai lai lai hkai ai hku na namhpun kaja hkra galaw lai wa sai. latung ana du hkrat ai lam hta grau na ana zinli du hkrat ai lam hpe nsi nai si lai lai hkai ai ladat hte nsi nai si hpe awng dang hkra hkai shapraw lai wa ai.
Ya gaw mam nsi nai si hkai htuk shapraw ai shaloi Uria hte T super namhpun ni hpe sha jai lang nna,Potash namhpun n lang ai majaw Potash dat ningra ai kumla law malawng mu ai sha n ga na,Uria hte T super namhpun hpe mung law law jai lang ai lam n nga ai. Potash dat namhpun ningra ai majaw ana zinli ni grau na du hkrat lu mai ai. Dai zawn re masa hpe tawt lai na matu hpun katsing namhpun hkai ai magam bungli hpe grau na madung da galaw sa na matu ra nga ai.
Ginhtawng mam hpe hka jaw poi n du shi ten (April) hta dan la nna,lanam mam hpe June shata hta hkai ma ai.ginhtawng mam dan la ngut ai hte lanam mam a matu bai htai hkang n galaw shi laman hpun katsing namhpun hpe hkai ai hku na,akyu law law lu la na ra ai. Shat gawk kaw na pru ai wan dap hta mung potash dat lu ai majaw shani shagu mahkawng da nna hkai sun ga gram ai ten hta bang mai ai zawn jak nhkaw wan dap ni hpe mung hkai sun ga lajang nga ai ten hta bang jaw u. Kaja greng ai hkai hpun ni lu na rai nga ai.jak num hkaw hta lawm ai silica dat gaw ga gyi ai ga ni hpe gram jaw lu mai ai.
Galaw sa ra ai ladat ni-
Lanam Mam -Shapre…bye masum hpe ginhtawng mam awng hka shaw ngut ai hpang mam dan la mahka hta gat jaw u. manu mai ai shapre myu hpe jai lang u. Mam dan la ngut ai hpang shapre hpun ni tu wa na ra ai. Lanam mam a matu namhpun hpwi ai ten hta shapre hpun ni hpe mam hkin lang ni hte rau na htai htai shalau jaw u. Ndai zawn galaw ai a marang e madung ra nga ai lusha n gun dat ni sha n-ga na kaji kajaw ra ai lu sha n gun dat ni hpe tinang hkum nan bang ngut chyalu re sai. Htum gumhpraw hkyam sa nna,ga a lu sha n-gun dat hpe mung hkum hkra bang ngut ai re majaw ga mung kaja wa nna aten galu akyu chyeju ni hpe lu la na rai nga ai.
Ginhtawng Mam - Layang ga buga ginra ni hta mam shahti, duhkra mam ni hkai ai shara ,kawng ai tsaw ai shara hta shaloi mam ni hkai ai shara ni hta rai nga ai.
October shata hta dan la ai mam shahti hte shaloi mam ni gaw hkai ai ten jau ai majaw shapre gat nna hpun byin ai ten shata mi daram lu ai shara hta hkai chyam yu ra ai.
Shapre hpun ni akyu jaw ai lam - Shapre hpun ni a ru hta myi hte nm ulu ai Ziwa sak hkrung bacteria ni gaw ru maku hpe byin shangun ai. ndai ziwa sak hkrung kanu gaw nbung kaw na Nitrogen hpe rim la jaw ai. Shapre ru maku hta nga ai ziwa hkrung kanu gaw Acre mihta Nitrogen dat hpe htuk shapraw jaw ai. Shapre hpun ni hkai ai hku na,Mam hpun a matu ra ai Nitrogen dat hpe jaw lu na rai nga ai.
Yi hku kaw na lu la mai ai akyu chyeju ni
Yi hku hte hkin lang ni hpe hkau na ga hta nahtai htai na bai bang jaw ai hku na yi hku ni mani rin kau ai hpang yi hku kaw lawm ai Carbon,Phosphate hte Potasssium dat hpe hpun kaw na lu na rai nga ai.
Hpun katsing namhpun galaw jai lang ai marang e akyu hkam sha ai lam hta - Hpun katsing namhpun a matu nsi nai si amyu langai ngai hkai da ai re yang Ga sau sha ai lam hpe makawp maga lam byin shangun ai. Hpun katsing nam hpun kaw namhpun shatsam dat ni lu na rai nga ai. Hpun shatsam dat a mjaw ga sau hta grau kaja wa ai. Ga sau a kahtet shadang hte madi shadang hpe grau thing hkang da lu na rai nga ai. Ga hkri shum dat hpe rap ra shangun lu ai. Ga sau kata nbung pru shang lam kaja shangun ai. Hpun katsing ga shatsam dat a majaw nsi nai si pru shadang grau law shangun lu nga ai.
By: Elizabeth Seng Lawt Lu


text:
Jinghpaw mungdaw asuya hte Miwa company lapran ginrun hkrang shapraw galaw na Nam Jim sut hpaga ginra hte seng nna, (MOU) Shada chyena myit hkrum lam hpe ladaw n-jat sai sha gan jahkring da ai nga nna, July 17 ya shani Jinghpaw mungdaw asuya a shiga dap sanglang hpawng hta tsun ai re.
Shawng ningnan lang Nam Jim sut hpaga ginra galaw na matu Jinghpaw mungdaw asuya hte Miwa company lapran 2018 May shata praw 8 ya shani MOU myithkrum lemat mahkret sai re.
Raitim de a shata 6 na ai hpang November 11 ya shani Mungdan Gumsan Magam a matsun laika langai a majaw MOU matut galaw ai lam hpe jahkring da ai nga nna Mungdaw Sut magam bungli masing hte seng ai hkringmang salang Wai Lin tsun ai.
“dai matsun hta nhpa baw lawm ai nga yang, mungdan jarit kata na bungli masing kaba galaw na rai yang gara hku hkan sa ra ai hpe madun da ai. Masing kaba galaw na nga yang, ahkyak dik gaw brang lang ra ai” nga nna tsun da ai”
Mungdan gumsan magam matsun a majaw 2018 May praw 8 ya shani Miwa company hte MOU myit hkrum da ai lam hpe matut ladaw jat ai lam n-galaw sai sha, company shada shingjawng ai ladat hpe bai lata sai re.
Shada shingjawng nna lata lahkrum ai Company hte MOU, MOA, hte JVA matut galaw mat na re nga nna tsun ai.
Nam Jim sut hpaga ginra gaw Myitkyina mare kaba a sinna maga deng 8 daram e nga ai shara re. Masing galaw na shara gaw eka 4700 rai nga ai. Tinang a lamu ga re lam tara shang n-madun lu ai kadai hpe mung, masing hte seng nna sum machyi manu jaw na nre nga nna mungdaw asuya tsun da ai re.
Lai wa sai gum san magam Thein Sein Lakhtak Jinghpaw mungdaw kata shara 3 hta sut hpaga ginra galaw na matu hkyen da ai rai nna, ya NLD asuya lakhtak Nam Jim hpe lata nna sut hpaga ginra galaw na hkyen hpang wa ai rai nga ai.
Raitim, ndai masing hte seng nna ginra masha ni chye gying ai lam yan ni hpe asuya gaw tsun sanglang dan ai lam nnga ai lam ginra masha ni tsun ai re.


text:
Mungmyit Sinli Kut Hkai Ginwang, Wupawng Mungdan Shanglawt Hpyendap KIA Dap Dung (9), Kawng Sak Bum hta majan laja lana byin taw ai hta, dai ni shani ka ang hkying 12 aten ram kaw na dai
Danai Lido lam kaba n tsa, Jahtu Zup Pyi Thu Tsit dap hte Wunpawng Mungdan Shanglawt Hpyen Dap KIA hpe lai wa sai August 27 ya shani, Jahtu Zup, Awng Ra, San Pya mare kahtawng
Nawnglut Ginwang Sezin mare de, Myen hpyen dap ni Jet Fighter nbung li hte dai ni August 9 ya shani, lahkawng lang da bat sa gap bun taw ai majaw, grup yin nga mung shawa
Hpyen yen taw ai kaw nna, simsa lam akyu galaw hpung ni a garum la ai hte, dum nta wa taw nga ai, Putao hpyen ni, mani kaw nna, hpyen masa bai shaja wa ai
Jinghpaw mung jarit, Sagaing ginra Phone hte Internet pat da ai mare kaba ni de ndai laman, Myen hpyendap kaw nna hpyen n gun la ba htaw bang da ai majaw, majan grau kaba wa
Hugawng Pa, Lido lam n tsa, Ting Kawk mare hte Kawng Ra mare lapran hta, dai hpawt hkying 11 daram aten e, Myen hpyendap hte Wunpawng Mungdan Shanglawt Hpyen dap KIA lapran gasat poi byin
Daw Hpum Yang de lung wa ai Myen hpyen mawdaw hpe Numlang mare lahta e, Wunpawng Mungdan Shanglawt Hpyendap KIA kaw nna May 10 ya shani hkap gap ai lam chye lu ai. (more…)
Myotit Salawng Kawng post hpe Wunpawng Mungdan Shanglawt Hpyendap KIA hting nut kau ai hpang, Alaw Bum marawn Shang Htung Post maga de Myen hpyendap maga lagaw dap de bai lung wa ai majaw, majan
Manmaw-Laiza lam ntsa na Myothit, Kunglaw mare de Myen hpyendap gaw shani shagu nbungli hte sa gap ai nhtoi 4 ya du wa sai re. Ya na zawn nbungli hte wa gap ai majaw mung
Danai Lido nmaw makau na Sanpra mare hta dap jung da ai Gumshem Myen hpyen dap n pu Pyitutsit hpyen dap gate sin ai hpyen ma langai gap sat hkrum ai lam chye lu ai.


text:
Hka hku mung ginwang, Mali hka mayan ginra ni hta, madung bum yi hpe machyu let kan bau nga ai ginra masha ni, lamu marang a majaw, bungli matut galaw na yak hkak hkrum nga ai re.
Dai ning bum yi galaw ten du nga sai raitim, ya du yi nlu nat shi ai majaw myit tsang nga ai lam Share Uma Ga mare masha langai KNG shiga dap de n dai zawn tsun dan ai re.
“Dai ning marang ding yang htu ai majaw, yi nlu nat ai law malawng re. Hkyen da ngut tim, nlu nat shi ai.”
Shawoi shaning gaw, April shata hta yawng ngu na daram bum yi nat ngut sai rai tim, ya ten gaw hkyen da ngut chyalu pyi wan n lu nat shi ai majaw, ten lai mat nna, nhkai byin mat na hpe myit tsang nga ai lam tsun ai re.
Kan bau bungli lam, sut masa lam hpan hkum hkra naw hpang hkrat taw ai, Hka Hku Uma ga na ginra masha ni gaw, kan bau bungli machyu nga ai, bumyi hpe, n lu galaw mat yang malu masha hta mayak hkrum wa nga hpe tsang nga ai mung rai nga ai.
Ya na zawn, lam shagu hta naw hpang hkrat nga ai Hka Hku Bum Ga na myu sha ni hpe, kan bau bungli the lam shagu hta hpaji jaw lam madun garum la na hpe myit mada nga ai re.
Lai wa sai 2021 ning hta mung, Sumpra Bum ginwang, Hka Hku Uma Ga na Ginra masha ni a Bum yi hpe Yu hte hkrung kanu ni sha jahten kau ya ai majaw, malu masha mayak mahkak hkrum wa sai re lam chye lu ai.
Ndai zawn, yu ni hku kalang hkrum wa yang, shata hku ginra masha ni shat nlu sha ai, nai the kaga namsi nam saw ni the kan tsi nna, tawt lai ra ai ten mung rai nga ai.


text:
Sagain ginra, Hti Jaik mare uphkang salang yawng ngu daram gaw, lawk salang magam lit kaw nna pru mat sai lam chye lu ai.
Ginra daju mung shawa makawp maga hpung PDF ni a ga n madat ai lawk salang, U Kyaw Htu hpe PDF hpung ni sat kau ai mabyin ngut ai hpang, law malawng bungli pru mat ai rai nga ai.
Ya ten Hti Jaik mare kaba kata na lawk salang yawng ngu na daram bungli pru mat sai rai nna, Chyawk Aik hte Muk Wa Chyen ngu ai lawk 2 sha ngam sai lam, ginra masha ni KNG shiga dap hpe tsun dan ai re.
Hti Jaik mare kaba kata na, kahtawng hte lawk uphkang salang ni hpe, uphkang aya kaw nna lawan hkring na matu ginra daju PDF hpung ni kawn September 17 ya shani, ndau laika shapraw da ai lam chye lu ai.
Hti Jaik hta ya na zawn, gumshem hpyendap npu bungli galaw na lawk salang ni nnga mat wa sai majaw, shi a bungli masing yawng hten za ai maga rai sai lam ginra masha ni tsun nga ma ai re.
Hpyendap daru magam zing la kau ai hpang, shi a n pu na shi hpe sadi dung let bungli galaw nga ai lawk mare salang nkau sat hkrum ai lam ni, mungdan kata ding yang byin nga ai re.


text:
Lido lam kaba, Dum Bang mare hta dap jung shara jahkrat tawn ai, Myen hpyen dap Hk.L.Y (298) dap n gun 60 ram hpe, Jahtu Zup de lai lung wa ai ten lam lapran kaw Hkam Bawm hte hkap kapaw nna, Myen hpyen la 2 hkala hkrum ai lam chye lu ai.
Mana August 11 ya shana maga hkying 6 ram aten Dum Bang kaw na Nawng Mi maga de hkau na pa lam hku na lai lung wa ai ten, KIA hkap kapaw nna dai zawn hkala hkrum ai hpang, makau grup yin ni de sinat gap shadam wa ai lam, ginra masha ni tsun dan ai.
“Mana maga hkying 6 ram aten Nawng Mi mare ding sa kaw Bawm ngoi ai, dai hpang Myen hpyen dap ni makau grup yin de sinat gap shadam ai dai ram sha re, grai wa majan kaba byin ai hku gaw n re,” nga Nawngmi ginra masha langai KNG shiga dap de tsun dan ai re.
Dai Myen hpyen hpung ni gaw, mani hpawt majan byin ai Jahtu Zup de hpyen garum lung wa ai hpyen hpung ni rai nna, Pyi Thu Tsit hpyen hpung ni Nawng Mi mare kaw na wa tau la ai lam chye lu ai.
Ya ten Hugawng lido lam kaba mayan kaba hta KIA hte Myen hpyen dap Pyi Thu Tsit pawm hpawm hpung ni hpyen masa shaja hkat taw ding yang rai nna, lai sa lai wa mung shawa ni hpe laja lana san jep ai lam ni galaw taw ai lam ginra masha ni tsun dan ai re.


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
San Pra ai Andrew Kim Taegon, Paul hte Manang ni a Poi Nhtoi 20 September 2022
San Pra ai Andrew Kim Taegon, Paul hte Manang ni a Poi Nhtoi (September 20)
Jau Andrew Kim Taegon, Paul Chong Hasang hte Hpung Masha ni marai (78) gaw, 1839 hte 1846 ning lapran hta makam masham a majaw, sat kau hkrum lai wa masai rai nga ai. “Korea Mungdan na Makam Masham a majaw sat kau hkrum ai ni” nga nna shamying hkrum ai ni gaw, baw kahtam daw kau ai, du manat sat kau ai, shing n rai hpan shagu hte zingri sat shamyit kau hkrum ai ni rai nga ai. Ndai San Pra ai masha ni gaw, Korea Mungdan de Nawku Hpung du ai hpang, Kahtawlik Makam Masham a majaw, sat shamyit kau hkrum ai masha hkying mun kaw na kaji kajaw mi sha rai nga ma ai.
Jau Andrew Kim Taegon gaw, 1821 ning, August shata (21) ya shani, Seoul Mare Kaba hta shangai chyinghkai wa sai rai nga ai. Shi gaw, Korean amyu ni kaw na shawng ningnan Jau tai wa sai wa mung rai nga ai. 1845 ning hta Miwa Mungdan, Shanghai mare kaw Jau shatai Sakramentu hpe hkam la lai wa sai. Dai hpang, dai daw buga Korea Mungdan de lagyim wa nna, maigan mungdan ni kaw na sasana magam gun ni Korea mungdan de shang wa na matu, masing wa jahkrat nga yang lamu ga jarit sin wunhpung ni e rim la kau ai hpe hkrum sai.
1821 ning, August shata (21) ya shani gaw, Jau Andrew a Baw hpe Seoul Mare Kaba makau na, Han hka kau kaw e kahtam di bang kau ma ai. Jau a moi mang hpe shawa masha ni a matu, masum ya madun da ma ai.
Bai San Pra ai Paul Chong Hasang hpe gaw, 1795 ning shangai chyinghkai wa ai rai nna, Korea Mungdan Nawku Hpung a ru jung ngang kang lu na matu grai shakut lai wa sai wa mung rai nga ai.
1984 ning, May shata (6) ya shani, dai aten, Korea Mungdan kaw du nga ai San Pra ai Wa Sarabyin Yawhan Pawlu (II) kawn, Jau Andrew Kim Taegon hte, Paul Chong Hasang sha n-ga, yawng rai yang marai (98) hpe e San Pra ai masha hku nna dang dat let, Shanhte a Poi Nhtoi hpe Mung September shata (20) ya shani ngu masat shagrau dat ya sai rai nga ai.
Dai hta n-ga, San Pra ai Jau Andrew Kim hpe “Korea Jau ni hpe Lak san makawp maga ai san pra ai masha” (Patron of the Korean Clergy) nga nna masat shagrau ya sai rai nga ai.
Daini Nawku Hpung gaw, San Pra ai Andrew Kim Taegon, Paul hte Manang ni a Poi Nhtoi hpe galaw nga ga ai aten hta, anhte mung, dinghta ga a ru yak jam jau, zingri zingrat lam ni kade hkrum wa ai raitim, tinang lu da sai Makam Masham hpe n nyet kau ai sha, matut hkawsa nga ga law.
By;
Sister Rose Angeline Maran Nang Doi (SFX)
RVA-Kachin Service (Myitkyina)


text:
2015 ning hta maga mi nchyun shanang ra lata poi galaw nna, Mungshawa woi-awn ai Asuya hpaw shabawn wa ai gaw dai ni (2) ning de du dep wa sai. Ndai aten hta, anhte Jinghpaw Wunpawng amyusha ni kaw nna, Mung masa lam-yan hpe tatut masa hte yu nhtawm, du na ra ai 2020 ning na ra lata poi hta arawng mi alu rai shanglawm let Munghpawm Myen Mungdan gawgap na lam hta kaning rai shanglawm na lam hpe shingran mu ra sai.
Munghpawm mungdan nnan gawgap sa wa ai ten kaw nna ya du hkra dai munghpawm mungdan hpe rau jawm gawgap lai wa sai anhte gaw, daru magam karan jai lang lam hta masu hkalem kau ai hkrum nga sai. Ndai yaw shada lam de du wa na mabyin hta kaba dik ai dingbai dingna ngu na gaw, 2008 ning, ning pawt gawda ai Tara hta amyu bawsang kaji ni a party mung masa hpung ni hpe n gawn n sawn di nna, malawng maga law ai amyu sha party mung masa hpung akyu hpe mahtang madung dat ai ra lata masa rai nga ai. Ya na pru n mai, rawt n mai re ai mabyin masa kaw na lawt lu na lam hpe tam ra nga ai; Hpa majaw ta? nga yang ya na zawn sha yu shalai ai rai yang anhte shakut lai wa sai hte myit mada tawn ai lam ni gaw kaman lila sha tai mat na rai nga ai.
2020 ning na ra lata poi gaw anhte a shadip jahpang ahkang aya hpe, manu shadan ai lam hte anhte a lai len masa ni hta npawt nhpang tawn ai, anhte a shinggyim Wuhpawng gam maka hpe lachyum shaleng shapraw lu ai atsam rai nga ai Jinghpaw Wunpawng sha ni a daru magam ahkang aya hkum tsup lu na mung masa mabyin lam hpe gyin shalat na ahkaw ahkang hte, Jinghpaw Mung a Gawda ai Tara ka-rip hpe gram sharai la na shingran mu ra nga ga ai.
Ndai daw maga gaw, mai kaja ai htaphtuk ai shinggyim Wuhpawng mabyin masa yawng ni hte ahkyak polisi masing masa ni gran nna, Hpaji hparat lam, Sut masa lam, nhprang sut arung arai gindai ni hpe, ru di masha ni hku nna akyu hkam sha lu na lam shalawm ra ai.
Ya yang, Jinghpaw Mung Rapdaw kaw gaw Tatmadaw hte NLD ni ka-up nga ai. Jinghpaw Wunpawng Party ni kaw na Rapdaw Salang tai ai ni gaw 13% sha rai nga ai. Dai kaw na nkau mi gaw lamu ga jarit sin dap (BGF) parties ni rai nga ma ai. Tsun mayu ai gaw, lai wa sai ra lata poi hta Jinghpaw Wunpawng sha ni yawng hta na htam 4 hta htam mi gaw Jinghpaw mung masa Paties ni hpe ra lata me jaw na malai NLD hte Tatmadaw Hpyen dap woi awn ai mung masa Parties ni hpe mahtang ra lata sindan pa jaw lai wa sai rai nga ai. Ndai mabyin gaw Jinghpaw Wungpawng sha ni a myit ra sharawng lam ni hte myit shing-ran ni hpe dingbai dingna jaw nga ai.
Dai hta n-ga, anhte amyusha ni law law Miwa mung lamu ga jarit hkan hpyen yen hprawng hkawm nga ra nna sindan pa bang na ahkaw ahkang pyi n lu nga ai aten hta, NLD Asuya a Hpakan lungseng nga ai lamu ga hkan e bu htawt bungli galaw sha nga ai masha 300,000-500,000 ( Sen 3- Sen 5) hpe mungchying sha lakmat galaw ya na masing gaw, anhte mung daw mung dan a bawngring lam hta myit n lawm ai ni hpe ra lata sindan pa bang na ahkaw ahkang jaw ai sha n-ga parliament rapdaw salang lata hkam lu na ahkaw ahkang pyi hpaw ya ai tai nga ai.. Gaja wa teng sha nga yang, Hpakan na Ye-mase nlung hkan tam bram sha ai ni gaw lawu Myen mung de na masha ni grai law nna, Myen amyu kaba masa hte kamyet ka-up sha na matu Jinghpaw Mung mungchying sha jahpan hpe gale galau di kau na makoi magap ai mung maden masing masa hku du wa ai masha ni rai nga ma ai, nga nna nkau mi a ningmu hta tsun nga ma ai. Ndai zawn re ai mabyin ni hpe kaga amyu bawsang ni lawlaw shanu nga ai ginra ni hta mu lu nga ai.
2020 ning na ra lata poi hte Jinghpaw Mung gawda ai Tara ka lajang ai gaw shinggyim ahkaw ahkang hpe tawt lai tim, ru hka amu shabyin tim ari jaw na hpe n hkrit ra ai htung (culture of impunity) masa hpe galai sharai lu na matu mahkrun ginjang re ngu hpe mu lu ai.
Dai gram ai mabyin lam ni hta, kaga shinggyim nauna garum kahtau ai bungli ni hte bawngring magam bungli kaw na zawn, dawdan ai lam hta lawm ging lawm ang ai ni yawng shang lawm bawngban ai, yawng myit hkrum myit hkrum ai lam ra nga ai. Shingre ai masa hta Mungchying Wuhpung Wuhpawng ni (Civil Society Organizations) gaw, mung shawa masha ni a myit masa hpe shinggyin mahkawng la nna ‘gumhpawn woi-awn masa’ hpe tatut woi galaw nhtawm, shang lawm shamu shamawt na matu ra nga ai.
Grau nna ahkyak ai gaw, gaja wa teng sha gram sharai ai lam majing hpe dum chye lu na matu rudi ruhpang sut rai jawm karan ai lam, hpe hpyen majan, matsan mayan hkrum ai lam mungdan kata bu htawt ai lam, nanghpam manghkang, masha hpaga ga shalai ai lam, ra kadawn ai lam yawng hpe rau sha myit sumru shalawm ra nga ai.
Lungseng hpaga, pa-yin pat neng hpaga, aja hte hpun maisak mailung hpaga ni hpe Asuya ahkang jaw da ai mungdan shinggan na Miwa lungseng hpaga lauban ni zawn re ai sahti kummi ni a lata hta dinghkrai laba ka-up sha nga ai majaw dut dang ai lam ni grai nga ai. Lungseng ni hpe mung gat lawk n nga ai Jinghpaw Mungdan shinggan de n mai la pru wa ai ngu pat hkum da ma ai. Manu dan shatsawm ngut sai lungseng arung arai ni sha mai dut na ahkang jaw tim, nlu dut ai majaw akyu nau n pru ai . Asuya gaw lungseng hpaga ntsa e grai kaba ai ahkun hkanse hta tim, Jinghpaw Mung daw mungchying sha ni gaw hpa akyu n hkam sha lu ai. Ga shadawn tsun ga nga yang, Ginjaw Asuya gaw, lungseng ahkun hkanse lap wan hkying mun lu hta sha nga ai rai tim 13.1km (Deng 48) galu ai Mogawng – Hpakant lam hpe layung mi pyi n gram ya ma ai. Ya na upade gaw Mungdaw Asuya hpe ahkun hkanse hta na ahkang n jaw ai. Ahkun hkanse hpe ginjaw Nay-Pyi-daw kaw na Asuya mahtang jum hpareng nga ai.
Shaning 6 ning jan Miwa mung hte Myen mung dan lamu ga jarit na mala la hten bya mat sai hpyen yen dabang hkan e nni nkri ru yak tsin yam hkrum sha nga ai.Anhte a mung masha 120,000 jan a manghkang mung grau yawm hkyamsa wa na masa n mu lu ai. Ya yang shanhte hta ra ai ja gumhpraw arung arai ni yawng hpajang ya nna shanhte a nga shara de gara hku jahkrat lajang ya lu na ngu ai gaw, koi yen n mai matut manoi tang madun shadut nga ai mabyin gin yan rai nga ai.
Anhte a ma kaji ni a du na ra ai aten na hpaji hparat lam gaw myit mada shara n mu lu ai. 2011 shaning kaw nna, Asuya gaw Dakkasu lung lu na lam loi mi sha rai nga ai Asuya Tsang 10 sanpoi htai na ahkang hpe KIO jawng hkan na jawngma ni shang htai n mai nna, pat hkum kau sai. Dai shaloi kaw nna dai jawng ni gaw, kaga amyu bawsang ni hpe matut mahkai na hte gayau nga na mahkrun ginjang ni hpe tat sum kau nga sai. Teng man ai ngwi pyaw simsa lam hpe lu la na matu gaw, Federal hte demokrasi masa gram sharai lam byin ra ai. Parliament rapdaw hta mung Amyu shayi ni a dung punghkum hte Myen maga masha ni a ra lata n ra ai dung punghkum Asuya hpe hpajang yu ra ai. Ya jahkrat nna hkan sa nga ai masa rai nga ai amyu bawsang parties ni hte Amyu sha ni a dat kasa hku nna 10% kasa shara jaw da ai gaw anhte a ningsen hpe chye ya na lam hpa n galaw lu nga ai.
Dai majaw, shadip jahpang ahkang aya lu la ra sai hpe myitdum myithprang ra sa ga ai. Majoi tsap yu shalai na gaw n mai sai. Anhte a lam-yan amu ni hpe anhte a lata hta tek jum da nna galai shai ai lam hte gram sharai ai lam mahkrun ginjang yawng hpe magra la ra nga ai.


text:
Hparat Panglai Laika Naura gaw tengsha nga yang tinggyeng laikadum langai re. Aten shaning ram ram na hkra tinang ra sharawng ai, tinang hti ra ai, sunglang ra ai laikabuk ni hpe mari shinggyin da ai shaloi, laikabuk ni hpe tinang hkrai kyem mazing shalai kau ai hku n re sha, shawa masha ni mung mai hti lu na matu yawshada let, 2012 March 23 ya shani, Munglai Mazup makau, Laiza Mare, Lawk (5) kaw hpaw hpang wa ai. Shawa a matu hpaw da ai nga tim, ndai aten hta, laikabuk hkangzing na mayak mahkak nga ai a majaw, nta de shap wa ai lam hpe gaw n mai shi ai. Tinang ra ai laikabuk ni hpe sa tam hti na shara sha, naw rai nga ai. Laikabuk hpe bat lapran nhtoi ni hta jahpawt 8:00 AM – 5:00 PM laman sa mai hti ai.
Laikabuk jahpan ginchyum ai hpe Dewey Decimal hkrang hte galaw da ai rai nna, laikabuk tam ai lam hta yakhkak ai lam nga yang, lit it magam gun ni hpe san la mai ai. Laikabuk hpan ni gaw labau, htunghking hte mungmasa ni madung law ai raitim, kaga sut masa, hpungtang hpaji, shingni ginhpan ni hpe mung tawn da ai. Hparat Panglai Laika Naura gaw laikadum lik it sha n re ai sha, Wunpawng laili laika rawtjat na matu galaw mai ai lamang ni hpe mung, matut manoi galaw na matu yawshada da ai.
Laili laika rawtjat lam npawt nhpang hku nna laika ka ladat sharin jahpat ai lamang, laika dip shabra ai lamang hte kaga lamang ni hpe mung, matut galaw sa wa na re. 2013 ning April shata hta, Jinghpaw Laika ka ladat wunkat hpe Laiza kaw galaw lai wa sai. Matut na mung, ladat shaw nna wunkat ni naw galaw sa wa na re.
2015 ning Mungkan Nanghpam Lusha Ninghkap Nhtoi masat laika ngau shingjawng lamang hpe mung, galaw lu sai. Matut nna laikabuk dik shapraw ai lam ni hpe mung galaw nga dingngam rai nna, ndai Hparat Panglai Journal hpe mung, shata lahkawng e kalang, matut manoi dip shabra sa matwa na hpe yawshada nga ga ai.
Laika hti shawa ni hku nna laili laika hte seng ai lam, laili laika sha-it hpe hpaji jawq mayu ai lam ni nga yang, galoi mung matut mahkai wa na hpe myit mada nga ga ai.


text:
KIA Masat (2) Dap Ba, Masat (14) Dap Dung ginra Wa Hka maw maga de September (12) ya jahpawt hkying (10:10) aten daram kaw na Myen hpyen gumshem dap ni Jet Nbungli hte bawm jahkrat gap gasat ai lam nga ai hpe sagawn chye lu ai. Gasat poi byin ai lam nnga ai raitim dai […]
Kachin State Comprehensive University Opening Ceremony hpaw hpawng galaw
NUG Asuya Hpaji Hkringmang Dap kaw na hpaw ai, Kachin State Comprehensive University (KSCU) Opening Ceremony hpaw hpawng lamang hpe September (12) ya shani Laiza Muklum kaw galaw la lu sai re. Dakkasu hpaw ai a yaw shada lam hpe KSCU Dakkasu byin tai wa hkra woi awn galaw ai Ningtau Hkringmang Daju (Vice-chancellor) Dr. […]
Masat Yan (5) Sinpraw Majoi Htunghking Shingni Jawng Yu Hpawng
Laiza Muklum Sinpraw Majoi Manau Wang Gawknu kaw September (10) ya shani, Wunpawng Mungdan Shanglawt Asuya, Ginjaw Htunghking hte laili laika magam dap kaw na yu reng lit la hpaw sharin nga ai Masat Yan (5) Sinpraw Majoi Htunghking Shingni Jawng yu hpawng galaw ai lam nga sai. Ndai Masat Yan (5) Sinpraw Majoi Htunghking […]
Mungmyit Sinli Ga ginra kaw gasat poi matut byin
KIA Masat (4) Dap Ba, Masat (8) Dap Dung ginra, Bum Sum Shi bum pawt kaw September (9) ya jahpawt (10:00) aten daram kaw na Myen hpyen gumshem dap hte KIA hpyen dap ni gasat poi byin ai lam nga ai. Myen hpyen gumshem dap hpung ni Bum Sum Shi bum pawt mayan nga chyinglau […]
KIA hte gasat poi byin ai hta hkra machyi hkrum ai lam law ai majaw mare wan nat jahten na ngu Myen hpyen gumshem dap ni tsun jahkrit
KIA Masat (6) Dap Ba, Masat (9) Dap Dung ginra, Hku Mung Yawng Bang hte Sun Lung mare lapran kaw September (8) ya jahpawt hkying (8:20) aten daram kaw nna Myen hpyen gumshem dap hte KIA hpyen dap ni gasat poi byin ai lam nga ai. Myen hpyen gumshem dap ni kawn KIA Masat (9) […]
KIA Masat (2) Dap Ba hte Masat (6) Dap Ba ginra kaw gasat poi byin ai hta Myen hpyen gumshem dap ni Jet Nbungli hte htim gasat
KIA Masat (2) Dap Ba, Masat (14) Dap Dung ginra, Lido lam ntsa Wa Ra Zup mahkrai makau kaw September (7) ya jahpawt hkying (8:35) aten Myen hpyen gumshem dap hpyen hpung hpe KIA hpyen dap ni bawm hte hkap shingla gasat ai lam nga ai. Maran Kahtawng kaw na lagaw lam hku shamu shamawt […]
Sinli Pa kaw KIA hpyen dap kawn sa htim gap gasat ai hta Myen hpyen gumshem dap kawn Helicopter hte gap gasat
KIA Masat (10) Dap Ba, Masat (2) Dap Dung ginra, Mung Ji Ginwang, Sinli Pa kaw dap jung nga ai Myen hpyen gumshem dap hpe September (6) ya shana de hkying (2:00) jan aten daram kaw KIA hpyen dap kawn sa htim gap gasat ai lam nga ai. Sinli Pa kaw KIA hpyen dap kawn […]


text:
Myu Sha 1. Amyu mundan a magam bungli… Myu sha ni yawng a myit hkrum n’gun tsi… 2. Yu nna, hkum mau nga… Ta tut shang tsap gun hpai ra. 3. N’gup kaw gaw Myen gap na lam tsun jahta.. Shang lawm gun hpai ga ngu saw shaga yang nbyin shi ai nga…. 4. Na […]
Category: Ga Shagawp
Ka-ni Hpyen
1.Ding hta Ga ntsa Amyu baw hpan law pra Ngai Jinghpaw sa tai Grai myit dik la nngai Nye a ginra Buga Wunpawng mungdan lamu ga Amyusha, shaga ai ga Tsun shaga ga, mung n bung Labau masa mung shai mat Dan hkung lak lai, shingni nga Myit hkrum, htawng ka ka Sai daw sai […]
Bum Sumshi
Shanglawt Tsing Sept 26, 2011 @ 3:00 AM Daina dik hkra yup n pyaw, Sam mung m’jan shiga majaw; Kyu rawt hpyi tim yup n lu, Majan pa de hkrai myit du; Salum wan hkru nga sangai, Myiprwisi gin-yan ayai; Yup-ra bunghkum she madi, Tai wa hpe masin nsi; Dap dung 8 hte 9, Yen […]
Mali Nmai Zup
Hprup Zau August 25, 2011 @ 11:51 PM Majoi lagaw e hkridun, Labau shang ai majun. Mali hte Nmai lwi hkrat, Wunpawng Mungdan a masat. Tanghpre mare e lwi zup, Wunpawng salum kinjup. Mali, Nmai zup ginra, Htoi tu shingkang kaba. Mali Hpung mai zup ai shara, Myu sha gindai rai nga. Mazup kawn shangai […]


text:
Putao ginra hta asak 18 ning hpring sai ni hpe mung chying masat galaw ya na ngu tsun nna, mying jahpan ni hpe Myen hpyen dap kaw na hkan hta gahkyin hkawm taw ai lam chye lu ai.
August 10 jan kaw na, Putao ginwang uphkang rung a matsun hte ninghtawn, mare, lawk shagu hkan hta ga hkyin kyin hkawm taw ai lam Putao Kawng Kahtawng na mung shawa langai KNG de ya na zawn tsun dan ai re.
“Mung chying masat galaw ya na nga na, n ta masha jahpan ni hpe mani hta mat wa ai, n dai n ta hta 18 ning hpring sai marai gade nga ai kun? Mung chying masat gadai rai n galaw shi ai kun? dai ni san ai. Rai nna, madung gaw Mung chying masat n lu ai ni a mying jahpan hta nna galaw ya ai re ngu mu ai”
Putao ginra na laga Lawk, Kahtawng hkan nga ai Hpung Kyi Jawng, Nawku hpung wang zawn re ni hta nga ai masha jahpan yawng hpe nngam ai sha, mying jahpan hkan hta ai kaw, Mying, Asak, Num La, Kanu Kawa mying, Mung chying masat hte, n ta hkring dat ni yawng, hkan gahkyin hta shangun da ai lam chye lu ai.
Dai mying jahpan ni gaw du wa na 2023 Myen hpyen dap galaw na ra lata poi hta asung shang na re lam tsun da ai lam nga ai zawn, mare masha ni gaw myit tsang ai lam nga ai raitim, ganing ndi bang ra taw ai lam chye lu ai.
Jinghpaw mungdaw shara law malawng hta dai zawn mying jahpan hta ai lam hpe lai wa sai June shata ram hta hta la ngut sai lam chye lu ai.
Myen hpyen dap kaw na dai zawn mung shawa ni a mying jahpan hkan hta let, Mungchying masat ni shakut na galaw ya taw ai lam gaw, du wa na 2023 ra lata poi galaw na matu ya kaw na hkyen lajang shakut taw ai lam mung rai nga ai.
Maga mi de mung, Myen hpyen dap shakut galaw na hkyen nga ai Ra lata poi hpe Wunpawng myusha ni kaw na, n gun jaw madi shadaw shang lawm ai lam ni n galaw na matu, KIO ginjaw salang langai KNG shiga dap de tsun da ai mung nga ai re.


text:
Nahpaw mare post kaw nna nhtang yu wa ai, Myen asuya, hpyendap LIB (37), hpyen n-gun (130) daram re ai Myen hpyenhpung hpe KIA, Dap Nawng Daju npu na, Masat (255) Dapnawng Dapdung ni gaw Nawhpaw mare makau kaw 13 September 2011 (Chyanun) ya jahpawt hkying 7:00am grup-yin hta hkap gasat ai lam chye lu ai. Dai majan hta Myen asuya, hpyendu marai (2) hte rau laga ni mung hkala hkrum ai lam chye lu ai.
Bai, 12 September 2011 (But) ya shana hkying 9:00 pm ten hta, KIA, masat (18) dapdung ginra kata, Namsan yang mare kaw nna Bandawng mare de sa wa ai, Bandawng numshe Myen asuya, hpyendap LIB (37) post hpe KIA hpyenla ni sa htim nat kau ya ai lam chye lu ai.


text:
Danai lido lam mayan hkan na mare kahtawng makau grup yin hkan Myen hpyen gumshem dap ni hpyen shamu shamawt chying lau hkawm nga ai majaw gasat poi byin wa na hpe ginra masha ni myit tsang nga ai lam na chye lu ai. June praw (3) ya jahpawt hta mung Lawa mare hpungkyi jawng […]
Author: Ah Yung
Jahtu Zup hpyen yen dum nta gaw gap nga
Jahtu Zup mare KBC nawku jawng wang hta shanu shingbyi nga ai hpyen yen mungmasha ni a matu nga shara dum nta gaw gap ya nga sai lam chye lu ai. Hpyen yen ni a nga shara dum nta gaw gap na matu KBC hpyen yen garum ningtum hpung kaw nna hpyen yen htinggaw (24) […]
Jahtu Zup hpyen yen hte Awng Ra hpyen yen ni hpe KIO Asuya, Hugawng Ginwang kawn hkauna galaw sha na lamu ga jaw
Danai Lido lam mayan na Jahtu Zup KBC hpyen yen ni hte Awng Ra mare kaw nga ai Madung hpung hpyen yen ni hpe Shanglawt Asuya Hugawng Ginwang kawn galaw lu galaw sha shara lamu ga jahkrat ya ai lam na chye lu ai. Hpyen yen ni hpe garan jaw ai lamu ga gaw Eka […]
Gwi Hka makau kaw gasat gala byin
KIA Masat (9) Dap Ba, Masat (6) hte Masat (26) Dap Dung jarit Gwi Hka Shan Yuma Taung kaw May (20) ya shani hkying (12:15) aten Myen hpyen gumshem dap hpung hpe KIA hpyen hpung ni bawm hte hkap shing la gasat ai lam nga ai. Dap mying atsawm n chye lu ai Myen hpyen […]
Ningbaw Kaba kawn Lam Mahkrai Gawgap Bungli Sa Du Gawan
Wunpawng Mungdan Shanglawt Kongsi ningbaw kaba Du Daju Jum Nban La hte rau Ginjaw Komiti Salang ni, gaw gap bungli lit nga salang ni May (16) ya shani Laiza ginra kata galaw gawgap hkrang shapraw nga ai lam mahkrai bungli hte mare nnan hpaw maden jat bungli dabang ni de sa du gawan ai lam […]
KIA Masat (1) Dap Ba ginra hte Masat (6) Dap Ba ginra kaw gasat poi laja lana byin
Wunpawng Mungdan Shanglawt Hpyen Dap KIA Masat (1) Dap Ba Masat (10) Dap Dung Ginra Kawa Pang lahta kaw May (15) ya shani hkying (11:35)aten Myen hpyen gumshem dap hte KIA hpyen hpung ni gasat poi byin ai lam nga ai. Myen hpyen gumshem dap n gun (50) grup yin lawm ai hpyen hpung ni […]
Laiza muklum kata Hkali ana makawp maga ningmu jahpaw hkaw tsun hpawng galaw
Laiza muklum kata na mare lawk shagu de Muklum hkamja rung hte Ginjaw hkamja dap kawn ta gindun let hka li ana hte seng ana makawp maga ningmu jahpaw hkaw tsun hpawng ni galaw ai lam nga ai. Laiza muklum kata shani shagu ngu na hkali ana jep mu ai machyi masha ni law jat […]


text:
Maran Kahtawng kaw Myen Hpyen Dap Hk.L.Y (91, 92) ni Danai hte Hpakant de lai wa lai sa galaw ai Mung shawa ni hpe hkap jep jahkring da ai lam Lawa mare na Salang langai shana wa ai.
Lai wa sai masum ya daram hta Lawa hte Dumbung lapran kaw Myen hpyen la htaw shalai ai lam hpe KIA hpyen hpung ni hkap jep ai nga nna shiga na lu ai majaw ya aten Maran Kahtawng mayan kaw Myen hpyen hpung ni lai wa lai sa Mung mare masha ni hpe laja lana hkap jahkring jep nga ai re nga nna dai salang wa matut tsun da ai.
Ya aten KIA Masat (20) Dap Dung ni hte Myen Hpyen Dap Hk.L.Y (91, 92) Dap ni laja lana gasat gala majan byin wa na masa nga ai majaw mare masha ni hkrit tsang nga ai hpe mung chye lu ai.


text:
Coronavirus ana kanu nbyin hkra jep ai hta Kambaiti ga jarit de shang wa ai Miwa amyusha marai 3 gaw hkum gahtet ai 38 degree C hta jan ai majaw Myen mung kata de shang na ahkang n jaw ai nga nna dai ginra hta du nga ai Waimaw ginwang na asuya tsi du langai tsun da ai re.
Myen-miwa ga jarit kambaiti e ana jep ai lamang hpe mungdaw hkamja dap gaw mani kaw nna galaw hpang nga sai rai nna, Miwa hkran na Myen mung masha marai 300 jan mungdan nhtang wa yang jep lu na matu mung hkyen nga ai lam tsi du Dr. Thein Myo shi a facebook hta ka da ai re.
Bai nna Thermal scanner nlu shi ai majaw, Nay Pyi Taw kaw nna htet da ai lam matut ka da ai re.
Bai nna ga jarit Loije gate hte mungdaw kata nbungli daru ni hta mung jep nga ai lam Jinghpaw mungdaw hkamja dap kaw nna ndau da ai re.
Miwa mung Hubei mungdaw Wuhan mare kaba kaw nna kap bra hpang wa ai, coronavirus gaw ya yang mungkan madang marai 4000 jan kap nga sai rai nna, marai 100 jan si sai lam Miwa mung shiga ni hta mu lu ai re.


text:
Myitkyina htawng e hkangzing da hkrum nga ai sara yan hpe matut nna bat mi daram naw hkang zing da na masa nga ai lam seng ang ai sara ni kaw nna chye lu ai.
Sara yan hte seng nna mani February 12 ya shani makam masham ningbaw ni, simsa lam akyu galaw wuhpung ni hte rau Myen hpyendap Sa-Ya-Pha wuhpung ni hkrumzup bawngban wa ai lam Rev. La Wawm tsun ai re.
Sara Sumlut Tu Htang hte Rev.Bima Dau Lum yan gaw February praw 5, Rawt malan nhtoi hta woi awn ai lam n-nga tim, Myen hpyendap gaw ntara wuhpung matut ai tara masa 17/1 hte sara yan hpe ahkyak la da ai lam chye lu ai.
Seng ang ai asuya hte matut dingyang bawngban nga ai re majaw, aten loi la ra ai lam Jinghpaw Wunpawng Hkalup Hpung Ginjaw KBC ningbaw Rev.Dr.Hkalam Samson tsun ai re.
Sara yan hpe February praw 6 ya shani pyada dap e woi la nna hkangzing ngut ai hpang, 11 ya shani gaw Myitkyina htawng de bai htawt sit kau ai re.
Sara yan hpe pyada dap kaw nna htawng de htawt sit


text:
Sinpraw Ginwang Ginjaw, Mai Ja Yang Muklum Mung Zup Gawknu kaw Ninggawn Mungmasa sharin hpawng hte Komiti Amu madu ni a hkrumzup bawngban hpawng hpe April (18) hte (19) lahkawng ya galaw nga ai lam na chye lu ai.
N-dai lamang hpe Mai Ja Yang Muklum Komiti ni kaw nna woi awn let gaw ai rai nna Ninggawn Mungmasa lam yan hpe mungchying mungshawa ni grau nna chye na hkawn hkrang wa na matu hte Wunpawng Mungdan Shanglawt Hpung shang salang ni hpung pati n gun ja wa na lam hta dumhprut ai lam ningra ai lam ni n byin na matu yaw shada na galaw ai re lam Sinpraw Ginwang Ginjaw Mai Ja Yang Muklum Komiti, Amu Madu Salang Kaba Mahkaw Gam Awng tsun ai.
N-dai hpawng lamang hta Ninggawn Mungmasa lam yan sharin hpawng sha n-ga Komiti Amu madu ni a hkrum zup bawngban hpawng mung galaw na re hpe matut na chye lu ai.
Ninggawn Mungmasa sharin hpawng hta Magam Dap, Makan Dap shagu na Hpu-awn ni, Pati lakung lakying kaw na mu gun ni, Mulum kata na PP, Pf hpung shang salang ni hte hpung garai n shang shi ai mungchying mungshawa ni mung sa du shang lawm ai re.
Ninggawn Mungmasa sharin hpawng hte Komiti Amu madu ni a hkrumzup bawngban hpawng hpe Sinpraw Ginwang Ginjaw Komiti Amu Madu, Du Kaba Maji Zau Ring kawn, woi hkaja sharin ya ai rai nna, matut nna mung jawng shagu de laksan sa du sharin ya ai lam, mungchying mungshawa ni hte Ramma ni hpe mung sharin ya na matu hkyen lajang da ai lam nga ai hpe chye lu ai.


text:
KPICT A LAM
2021 ning, March shata 9-11 laman Mungdan kata/shinggan Wunpawng amyusha wuhpung wuhpawng ni jawm hpawng ai zuphpawng kaba hta wunpawng amyusha yawng a gawng malai pranwan ten mungmasa ginrat sa wa lu na matu yaw shada let, “Wunpawng Amyusha Mungmasa Ginrat Hpung” (Kachin Political Interim Coordination Team: KPICT) hpe hpaw shabawn dat sai. KPICT hpe Myanmar mungdan kata byin nga ai sat lawat hta hkan nna Wunpawng amyu hte Mungchyingsha ni a mungshawa hta shadip jahpang ai ahkang aya hpe gawgap la lu na matu, Gumshem ai Asuya hpe gasat shamyit kau nna jet ai Federal Munghpawm Mungdan gawgap la lu na matu hte yaw shadawng shada lam bung ai Mungdan kata/shinggan na wuhpung wuhpawng ni hte matut mahkai bawngban jahkrup nna ta gindun galaw sa wa lu na matu yaw shada let hpaw shabawn dat ai.
BOND DUT SHABRA AI LAM A SHINGDU LABAU KADUN
NUG hku nna Hpyen Gumshem Asuya hpe lawan ladan gasat shamyit kau lu na matu hta ja gumhpraw lu lawm lam mung grai ahkyak nga ai. Dai re ai majaw, ra kadawn nga ai ja gumhpraw ni hpe aten dep hparan lu na matu, 2021 ning, November shata (22) ya shani kaw nna Bond hpe mungchying mungshawa ni hpang de dut shabra ai lam galaw sai.
KPICT gaw tinang hte yaw shadawng shada lam bung ai NUG a magam bungli ni hta karum shingtau lu na matu Kachin Ginra hta Bond hpe lit la dut shabra ai lam re.
MASAT DA AI RITKAWP TARA NI
- Bond a manu hpe American Dollar hte masat ai.
- Bond manu hpan ni hpe U.S. $ 100, 500, 1000, 5000 ngu nna masat da ai.
- Bond amyat hpe tsalam shadang (0%) masat ai.
- Asuya kaw nna Bond mari la mayu ai ni hpe dut shabra ya ai lam hta, masat da ai tara shang manu hku sha dut shabra sa wa na. Kaga amyat n lawm ai Bond ni zawn manu shayawm nna dut shabra ai lam n galaw ai.
- Bond a ladaw gaw htuk shale ya ai shani kaw nna lahkawng ning rai na.
- Bond a ladaw n htum shi ai aten laman dut shalai ya ai lam n mai galaw ai.
- Ladaw htum ten hta masat da ai ritkawp tara ni hte maren dut mari shalai ai lam ni mai galaw ai.
BOND MARI AI HTE SENG AI LAM
- Mungdan kata/shinggan hta KPICT kaw na tara shang masat da ai masha (Bond Agent) ni hku nna mari la mai ai (Shingnrai) KPICT Rung de dan tawk matut mahkai mari la mai ai.
- Bond mari ai hta hkyen shajin da ra na lam ni
- Mying
- Mungchying Masat
- Shangai Nhtoi
- Email/Phone
- Beneficiary (Mying, daw ang ai lam hte Matut mahkai hkringdat)
GUMHPRAW SANG JAW MAHKRUN NI
- Tinang hte ni nawn ai KIO gumhpraw dum de mai sa bang ai.
- KPICT agent ni hku nna shalai bang mai ai.
- KPICT Rung de dan tawk matut mahkai mahkrun tam la mai ai.
- Maigan Mungdan de na mari ai ni gaw KPICT bank account de bang mai ai.
- Kaga chye na mayu ai lam ni hpe, lawu de na ‘Matut Mahkai Hkringdat’ kaw san jahpra la mai ai. https://www.facebook.com/KachinPICT/
BOND GUMHPRAW SHALAI BANG NGUT AI HPANG
- NUG asuya kaw nna gumhpraw hkapla lu sai lam hpe jenjep ngut ai hpang nhtoi 30 ya laman Bond masat laika hpe shadu ya na.
- Ndai Bond masat laika pa gaw gumhpraw htuk shale la lu na matu sakse laika re ai majaw n hten n mat hkra kyem zing da ra na.
Matut Mahkai Hkringdat Phone:+86 191 4749 0245 Email- [email protected]
Contact Us Phone:+86 191 4749 0245 Email- [email protected]
ဆက်သွယ်ရန် Phone:+86 191 4749 0245 [email protected]


text:
Washington hte Beijing lapran Dingda Miwa Panglai manghkang hta shaja hkat nga ten, dai panglai ntsa nbung dap shaman shakyang ai kaw sumtsan-pyen bawm-jahkrat nbungli ni shanglawm ai nga, July 30, bat Mali Ya shani, Miwa tsun shapraw ai.
Shaman shakyang lamang hta, shana nsin pyen rawt ai hte bai yu hkrat ai lam lawm nna, sumtsan kaw nna htim gasat ai hkrang ni galaw ai nga, Miwa Amyusha Makawp Maga Hkringmang Dap na ga tsun ahkang lu, Slg. Ren Guoqiang tsun ai. Bawm jahkrat nbungli kaba ni hta, H-6G hte H-6K amyu hpan ni lawm nna, ndai pyenli ni hpe PLA nbung dap (People’s Liberation Army Air Force) hte PLA Hka Dap (People’s Liberation Army Navy Air Force) ni hta aten galu jai lang wa sai rai nna, madang bai shatsaw da ai re nga, Slg. Ren tsun ai.
Ndai Dingda Miwa Panglai hpe grupyin mungdan kaji manga mung maren sha madu lawm ai lam ndau tawn ai re. Shaning shagu, ndai hka lam hku nna sanghpaw kaba hte gunrai ginlen ai ntsa lam manu, Amerikan gumhpraw $5 trillion du ai hpe chye lu ai.
Ndai shata shawng n’nan US gaw, Dingda Miwa Panglai hta Miwa madu ai lam ndau ai gaiwang malawng gaw ‘tara n shang ai’ ngu tsun shapraw dat sai hte, “Mungkan gaw Beijing a Dingda Miwa Panglai hpe tinang shara ngu mung maden la ai lam hpe ahkang jaw na n re nga,” US Maigan Kyit Hkai Hkringmang Mr. Pompeo tsun wa sai re.


text:
Ndai Gidon Post “Bum” ngu nna amying shingteng garai n daidaw lu yang “ Gidon Post “Bum” gaw Nhkram lamu ga kata na bum langai hku sha naw rai nga ai. Raitim, Karai Kasang a yawshada ai lam hpe kadai mung n mu n chye da ai lam, makoi magap da ai lam hpe “Gidon” […]
Category: Labau
Jinghpaw htunghking shawanang kachyi
Mungkan Shinggyim Masha ni a labau hta Kachyi hpe laiwa sai shaning 30000 ning jan (30000 BC) kaw na galaw lang hpang wa sai hpe chye lu ai. Prat hte prat ban hte ban galaw lang wa ai Kachyi ni gaw daini na ten du hkra mungkan mungdan shara shagu kaw lawnglam amyu myu madang […]
Pulitzer kumhpa kaba madu Hkangda Esther Htu San
Ya hte kade nna shi ai aten hta sha shiga mungkan hta tsaw dik masat da hkrum ai Pulitzer kumhpa kaba hpe Wunpawng shayi Esther Htu San kaw nna shagrau hkam la lai wa sai. Shi a daidaw buga, hpaji sharin hkam la ai lam, magam bungli galaw sa wa ai lam, shagrau kumhpa kaba […]
Jiwoi Jiwa Prat Nat Jaw Jau ai Lam
Jiwoi jiwa nat jaw prat ten hta Jaiwa, Dumsa ngu ai nat sara kaba ni gaw, anhte Pawng Yawng sha ni a nga sat nga sa lam hta grai ahyak ai hku shang lawm lai wa sai ni rai ma ai. Raitim daini na aten hta gaw, Hkristan, Bukda makam de malawng maga shang gale […]
Ningbaw Kaba Maran Brang Seng a Labau Kadun
By Nor Koo Ningbaw Kaba Maran Brang Seng (13 ning ladu hkrum masat) KIO/KIA hpe woi-awn lai wa sai Nb. Kb. Maran Brang Seng gaw 2007 ning August shata 8 ya hta mungkan ntsa na wundoi mat wa ai gaw shaning 13 ladu hkrum sai. Shi n nga mat sai. Shi hpe n mu mada sai. Raitim, […]


text:
April 6, 2019
Kalang mi na, ngai Tarahkaw Sara marai mali, La lahkawng, Num lahkawng, hpe hpa majaw Tarahkaw Sara, Saranum tai ai lam hte seng nna san yu ai. Magam gun (13) ning rai sai Saranum langai mi gaw, shi a kawa a lam hpe tsun dan ai. Kawa gaw Tarahkaw Sara kaba langai mi rai nga ai hte, makam masham lam hta Hpung mashani hpe woi awn ai wa rai nga ai. Dai shaloi, shi a mare hta nawku jawng garai n nga shi ai majaw, shi a nta gaw, Hpung masha yawng Laban nawku ai shara rai nga ai. Jau ni kalang lang sha mare de du ai majaw, malawng maga makam masham hta shi a kawa woi awn ra ai. Tara laika sharin ya ai, Laban Nawku woi ai, machyi ai masha hpe sa akyu hpyi ya ai, si mat sai masha ni hpe makoi mayang akyu hpyi ya ai hte mare buga hta mare masha ni a ra kadawn ai lam ni hpe woi awn galaw ai lam ni hta, kaji ai aten kaw nna mu la ai. Kawa galaw ai kaja ai sasana amu magam gaw, shi a myit hpe jahtoi ya ai hte kawa zawn makam masham lam hta Hpung masha ni hpe daw jau mayu ai majaw, Tarahkaw Sara tai wa ai re, nga nna ngai hpe tsun dan sai. Dai gaw, Kasi kamang hta la ai, kaja ai sakse nan rai nga ai.
San Luka Chyum Jawng de sa nga ai shaloi, machyi makaw hkrum ai hte ja gumhpraw yak hkak lam amyu myu hkrum sai. Raitim, akyu hpyi, ap nawng ai a marang e, awng dang lu ai hte chyum jawng kaw hpaji sharin ai lam hpe atsawm sha shangut la lu sai. Saranum langai mi hku nna magam gun ai (13) ning raitim, sasana magam gun ai lam hta pyaw ai hte myit dik ai lam hpe lu la ai, nga ai. Yak hkak ai lam ni law law nga ai raitim, Karai Kasang a Mungga hpe hti sumru yu nna akyu hpyi ai a marang e, hkam sharang lu ai hte, awng dang lu ai chyeju ni hpe Karai Kasang kaw na hkam la lu ai, nga nna sakse hkam ai.
Kanu, Kawa ni a kasi kaja gaw, kashu kasha ni a matu nhtoi rai nga ai. Kawa galaw ai Sasana amu gaw, kasha a myit hpe jahtoi ya ai. Shi a makam masham jat ya ai hte sasana magam lam hta myit lawm wa shangun ai. Dinghku gaw, Nawku Hpung kaji rai nga ai, shawng nnan makam masham sharin ya ai jawng rai nga ai. Karai Kasang gaw shi shaga mayu ai masha hpe shi shaga la ai. Kaji ai aten kaw nna Karai Kasang gaw, shi hpe sasana magam gun na matu lajang da sai lam hpe mu lu ai. Karai Kasang shaga la ai gaw, pyaw ai lam chyu n rai nga ai. Ruyak jamjau amyu myu hkrum na rai nga ai. Madu Yesu hpang hkan nang mayu ai wa gaw, Wudang hpai ra ai.
Madu Yesu tsun ai, “Ngai hpang de hkan sa mayu ai wa kadai rai timung, tinang hkum hpe ndang nyet kau nna, shi a wudang hpai let ngai kaw hkan nang ru ga” (Mk.8:34). Myit n daw n hten ai sha akyu hpyi let ap nawng ai rai jang, hkam sharang lu ai hte awng dang ai chyeju lu la ga ai. Kamsham myit hte akyu hpyi ai shaloi, akyu hpyi ai lam hpe Karai Kasang madat ya ai. “Hpyi mu lu na ra ai,” Yesu tsun ai. Akyu hpyi ai lam gaw asak hkrung lam rai nga ai. Yesu a San Pra ai Teresa tsun ai hta, “Akyu hpyi ai gaw, Karai Kasang hte tsawra matut mahkai lam rai nga ai,” nga ai. Dai majaw akyu hpyi ai lam gaw asak hkrung ai Karai Kasang hte matut mahkai ai, hku hkau ni htep ai hku kanawn mazum ai lam rai nga ai. Akyu hpyi ai majaw, Karai Kasang kaw na, atsam marai lu la ai. Karai Kasang shaga la ai hpe akyu hpyi let ap nawng hkawm sa yang, dai shaga la ai lam hta jahtum du hkra ap nawng hkawm sa lu ga ai.
Sara langai mi bai rai jang, shi a mare hta woi awn nga ai Sara grai dingla sai majaw shi a malai lit la na matu, Sara hte mare masha ni shi hpe tsun ai majaw, shanhte a ga hpe n wai ai hte madat mara nna chyum jawng de sa ai lam tsun dan ai. Ya, magam gun ai (14) ning rai wa sai lam chye lu ai.
Kaga masha ni hku nna, Karai Kasang gaw shi a magam gun na matu shaga la ai. Raitim, madat mara ai hte akyu hpyi sumru yulet mahtai bai jaw na gaw, tinang hte seng ai shanglawt ahkaw ahkang rai nga ai. Bai, tinang prat hpe kaja wa ap nawng na hte lit la na lam gaw, tinang hta madung rai nga ai. Karai Kasang gaw, masha shagu hpe laksan shadut shagwi n-galaw ai sha, awmdawm ahkaw ahkang jaw da sai. Dai majaw tinang hkumnan akyu hpyi let daw dan ra ai.
Kaga Sara langai mi gaw, dakkasu jawng ngut da sai. Shi a prat hta mare kaw ramma ningbaw bungli mung galaw yu sai hte Jawng Sara mung galaw yu sai. Raitim, Hpung masha ni hpe makam masham lam hte kaga ra ai lam ni hta mung Tarahkaw Sara langai mi hku nna daw jau mayu ai myit a majaw Chyum Jawng lung la sai. Tarahkaw Sara amu galaw let hpung masha ni hpe wenyi lam hta woi awn nga ai. Mare buga hta majan a majaw yak hkak hkrum ai lam grai nga sai. Raitim, Karai Kasang a chyeju a majaw Sasana amu hpe kabu gara, myit pyaw, myit dik hkra galaw nga lu ai hpe sakse hkam ai.
Karai Kasang Shaga la ai gaw, Shi Madu hpe daw jau na matu re. Tinang a akyu hkan tam na matu n re. Masha yawng hkye hkrang la hkrum na matu daw jau ap nawng ai lam rai nga ai. “Masha Kasha wa pyi, shangun ma hpe yam sha na, nga nna du sa wa ai n rai; shangun ma a amu hpe galaw daw ya na hte, masha law law a matu mara, shi a asak hpe gawng malai jahpu shatai ya na, nga nna du sa ai” (Mk. 10:45).
Saranum langai mi bai rai jang, Laban nhtoi Missa langai mi hta, Jau Mungga hkaw ai shaloi, Tarahkaw Sara hte Saranum ni a lam hpe tsun dan ai. Dai mungga gaw, shi a myit masin hta grau jung hkam sha mat wa ai. De a majaw, shi mung Tarahkaw Saranum langai mi hku nna magam gun mayu ai myit rawng wa sai. Karai Kasang a magam gun na matu n-ging n dan ai raitim, ap nawng mayu ai majaw, Jau hte sa hkrum shaga nna Chyum Jawng de sa sharin hkaja la nna Tarahkaw Saranum tai wa ai lam tsun dan sai.
Karai Kasang a amu gun na matu kadai mung n-ging dan nga ai. Raitim, Karai Kasang chyeju a majaw sha gingdan wa nna dai sasana amu galaw lu na ahkaw ahkang lu la ga ai. Karai Kasang a Mungga gaw ahkrung nga ai Mungga rai nga ai. Dai Mungga hku nna Shi shaga la ai. Mungga hte akyu hpyi sumru yu ai a marang e, Shi shaga la ai lam hpe anhte asan sha na la lu ga ai.
Karai Kasang shaga la ai lam hpe lahta na Tarahkaw Sara, Saranum ni sakse hkam ai hte maren ngai mung Jau langai mi hku nna, nye a shaga la ai lam hpe sakse hkam mayu nngai. Karai Kasang a shaga la ai lam hpe ngai myit yu shagu, Shi hpe chyeju dum na sha, mu lu ai. Jau langai mi hku nna, magam gun na matu n-ging n dan la ai. Raitim, Karai Kasang a tsawra matsan dum ai myit gaw kaba la nga ai. Shi a chyeju a majaw sha, Sasana amu magam hpe galaw na matu ahkaw ahkang lu la ai.
Sasana amu gun na matu Karai Kasang shaga la ai lam gaw, ngai a matu mau hpa chyeju kumhpa rai nga ai. Mu mada ai kaja ai amu ni hku nna Shi shaga la ai. Ngai grai naw kaji ai aten hta ngai a kawoi dwi machyi ai majaw yupra kaw sha malawng maga taw nga ra ai. Dai shaloi, Columban Jau ni bat mi hta kalang mi, dwi hpe Chyoi Pra Hkum sa jaw ma ai. Shi si maw ai shaloi, Jau sa nna akyu hpyi ai hte sau chya ya ai. Kalang lang, Jau, Mama ni nta de sa kawan ai hpe mung ngai kaji ai shaloi law law lang mu lu ai. Dai aten kaw nna, nye a myit hta shanhte zawn Jau tai mayu wa sai. Shanhte galaw ai kaja ai amu magam gaw, ngai hpe nhtoi jaw ya sai.
Ngai laika tsang (8) de du ai shaloi, masha kaba ni hte rau, myit sumru akyu hpyi hpawng langai mi de sa lawm yu ai. Jau tsun ai Mungga a majaw Jau tai mayu ai myit shang wa ai. Lana mi, dai Jau hpang de sa nna, grai n-gwi ai hte san yu ai. Jau tai na matu hkan galaw ra na lam ni hpe san ai shaloi, Jau gaw, tinang a Ginwang up Jau hte sa hkrum la nhtawm, Jau tai jawng kaji de shang mai ai lam tsun dan ai. Jau hte shaga lu ai hte hpa galaw ra ai lam chye la lu sai majaw, myit hta grai pyaw sai. Nye Nu hte Nu Tung ni hpe Jau tai mayu ai lam sa tsun dan ai shaloi, shanhte gaw hpang de tsang shi ngut ai hpang sa na matu tsun ai. Ngai mung myit hta gaw n dik ai raitim, madat mara sai.
Tsang Shi sanpoi awng ai hpang, Jau tai mayu ai myit gaw n mat ai. Nye a Wa Di hpe tsun dan ai shaloi, shi gaw, ngai hpe akyu hpyi nna atsawm sha naw myit yu na matu bai shadum dat ai. Shi galaw ai Tarahkaw sara magam gaw, nye a matu nhtoi rai nga ai. Ngai bat mi daram na ai hpang bai sa tsun jang, shi gaw ngai hpe “atsawm sha myit yu sai kun?” nga nna san ai. Ngai mung, atsawm sha myit yu sai lam tsun dan ai. Lani mi shi ngai hpe Ginwang up Jau Thomas Lawt Naw hpang de woi sa nna, ngai Jau tai mayu ai lam sa tsun dan ai. Jau mung Jau tai jawng kaji de shang na matu ngai hpe ahkang jaw sai. Jau tai jawng de n’nan du ai shaloi, ga n chye ai hte, hkan ra ai tara ni a majaw bat mi daram grai yak hkak hkrum sai. Raitim, hpang de gaw, pyaw wa ai hte hka ja ra ai laika ni hpe hkaja la lu ai. Jau tai jawng kaji, kaba hta (11) ning nga ai hpang 1992 ning hta Jau tai wa sai. Ngai mau ai gaw, “Jau tai mayu ai” myit, shing n rai, “Karai Kasang shaga ai nsen,” naw kaji ai kaw nna kaba wa ai aten du hkra nye a myit masin hta n-wai n-prai mat ai, tutnawng arawng nga ai lam rai nga ai. Shi ngai hpe shaga la ai “hkai tum” gaw laning hte laning kaba wa ai lam hpe mung sumru la lu ai hte Karai Kasang hpe chyeju dum ai. Ngai hta kade daram gawng kya ai lam ni nga tim, Karai Kasang gaw ngai hte rau nga nga ai lam, Shi a matsan dum tsawra myit hpe hkam la lu sai. Nye a prat hpe galai shai wa hkra chyeju jaw ya ai. Shi a hpung shingkang a matu hte Shi hpe daw jau na matu shaga la sai lam hpe laning hte laning grau grau chye na wa ai. Shi ngai hpe jaw ya ai mauhpa chyeju nan rai nga ai majaw, galoi mung chyeju dum nga ai.
Anhte gaw, Karai Kasang a lata hta nga ai ga dibu zawn rai nga ai. “Ga kagam gaw dibu sama a lata hta rai nga ai zawn nanhte gaw nye a lata hta rai nga myit dai” (Yer.18:6). Karai Kasang gaw, Shi a magam gun na matu anhte hpe Shi sharawng awng ai magam gun ni tai wa hkra shaning law law aten la nna shapan shalat, galu kaba wa shangun ai.
Wa Sarabyin Francis, asak 17 ning du ai shaloi, lani mi San Mahte a poi hta, mara sa raw ai. Dai shaloi na mahkrum madup hpe shi tsun ai hta, Karai Kasang gaw, n htum n wai mara dat ya lu ai atsam rawng ai hpe shi shawng n’nan dum hprang hkam sha wu ai. Shing rai, shi Jau tai mayu ai myit rawng wa sai. Tsun ga nga yang, Karai Kasang a matsan dum ai hpe sumru yu ai a marang e, shi a wenyi hkrun lam hta grai sung sung ru jung mat wa ai rai nga ai. Shi Sarabyin tai ai shaloi na shi a gayep (moto) hpe Sarabyin a ga makoi dawkbat (Code of arm) hta “Miserando atque eligendo,” “Matsan dum ai myi hte yu nna shaga la ai,” ngu ai rai lu ai. Wa Sarabyin ndai gayep hpe shawng nnan Sarabyin tai ai shaloi kaw nna lata la nna shadum ai lam gaw, “Karai Kasang gaw, tsawra, matsan dum chye ai, mara dat ya lu ai n-gun atsam rawng ai rai nna, mara lu ai wa gaw, myit malai nna prat nnan de nhtum n wai hkawm sa wa na ra ai,” nga ai. Karai Kasang a matsan dum tsawra ai hpe sumru yu ai a marang, shi hpe Karai Kasang shaga la ai hpe na la ai rai nga ai. Ndai kaw Wa Sarabyin hpe Karai Kasang gara hku shaga la sai ngu ai sakse hkam ai hpe tang madun dat ai.
Tarahkaw Sara tai na matu shaga la ai lam gaw Karai Kasang jaw ya ai chyeju kumhpa rai nga ai. Shanhte gaw Chyoi Pra ai Wenyi a nsen hpe madat la nna Nawku Hpung a Sasana magam hta shang lawm ap nawng ai ni rai ma ai. Karai Kasang a magam gun na matu n-ging n-dan ai rai timung, Shi shaga la ai hpe chyeju dum ai myit hte tsawra madat mara let hkap la, ap nawng daw jau sa wa ai ni rai nga ai. Baw ja, du ja ai Israela masha ni hpang de shangun dat na masha tam ai shaloi, Esaia gaw Karai Kasang hpe ning ngu htan ya ai, “Madu e ngai hpe shangun rit, ngai nang e nga nga nngai” (Es. 6:8) nga ai; Madu shaga la ai hpe hkap la na matu jin jin rai nga ai ngu ai lachyum rai nga ai.
Karai Kasang shaga la ai lam gaw tinang a matu chyu n rai, Shi hte masha yawng hpe daw jau na matu rai nga ai. Madu Yesu Kawa Karai Kasang a ga hpe madat mara ai hte shinggyim masha yawng hpe daw jau ai zawn hkan galaw na matu shaga la hkrum saga ai. Sape ni gaw Madu Yesu shanhte hpe shaga la ai hpe manu shadan ma ai; tinang hkum hpe ningdang nyet kau nna shi Madu hkawm sa ai hku hkan sa let Kabu Gara Shiga hpe hkaw tsun sakse hkam ai ni rai ma ai. Dai Kabu Gara Shiga a matu shanhte a asak hpe pyi nawng kau ai ni rai ma ai. Tarahkaw Sara, Saranum ni gaw Madu Yesu a Sape majing ni hku nna hkawm sa na matu, shaga la hkrum ai ni rai nga ai re ai lam hpe kam ra ai.
San Pra ai Mama Kaba Teresa tsun ai, “Madu Yesu hpang hkan nang ai gaw, shi hte rau nga na matu, shi hte bung pre wa na matu hte kaga masha ni a matu Yesu tai na matu” rai nga ai.
Yesu hte rau nga ai gaw aten law law jaw nna ap nawng ai lam rai nga ai. Dai gaw, akyu hpyi ai, Yesu a Mungga hpe hkaja ai, Shi a Mungga hpe madat mara ai, Shi hte grau hku hkau chye chyang wa na matu Mungga hpe hti sumru yu ai, Shi hpe tsawra ai, Shi a tsawra myit hpe mung hkap la ai hte galai shai wa ai lam ni rai nga ai.
Yesu hte bung pre wa na matu gaw, shi a jawngma tai nna shi kaw nna sharin hka ja la ra ai. Yesu hte bung pre hkra tinang a prat hpe sharai la na lam rai nga ai. “Nanhte hpe ngai galaw ai zawn, nanhte mung hkan galaw myit ga, ngu nna ngai nanhte a matu kasi kamang tawn da ni ai” (Yn.13:15).
Kaga masha ni a matu Yesu tai ai ngu ai gaw, Yesu zawn, matsan mayan hkrum ai ni, kabai da hkrum ai ni, machyi makaw hkrum ai ni, dip lu dip sha hkrum ai ni hte myit mada lam n nga ai ni hpe garum shingtau ai, Yesu zawn masha ni hpe hkye la ai, manang tai ya ai, sharin shaga ai hte garum shingtau ai lam ni rai nga ai.


text:
December 27 ya japawt Myen Asuya Hpyen ni gap ai lanak kaba majaw hpyen yen Mung masha Slg Maji Tu asak si hkrum wa sai lam chye lu ai.
Dai hpawt hkying 08:00 a.m hte hkying 09:00 a.m ten laman hta Laiza kawn Dung Hkung mare de Hkai Sun wa yu ai Woi Chyai Hpyen yen masha Slg Maji Tu hte malawm marai( 3)hpe Myen Asuya hpyen ni gap ai Laknak Kaba hkra mat ai lam chye lu ai.
Dai hpawt Hkai sun galaw taw nga ten Bawm Kaba ngoi wa nna hprawng yen ai kaw Slg Maji Tu hte anhte hpe Bawm kaba hte hkra mat ai nga nna mabyin kaw lawm ai Jan Ma Htu kawn chye lu ai.
Kara maga kawn gap bun ai hkrak nchye tim,ya byin ai shara gaw Myen Asuya Lanak Kaba hpyen hpung ni shara la taw ai, Hkang Kai Bum, Loi Kang Bum hte ni ai lam matut chye lu ai.
Marai (4) kaw na, Jan Lamung Kai Ling a hkra maga magyi hpawt hta bawm hkyep hkra sawng nna ya yang Laiza Mung shawa Tsi Rung kaw Tsi Tsi hkam la nga taw sai hpe mung chye lu ai.
Hkala Sawng ai Lamung Kai Ling gaw Ma (2) a Kanu rai nna Woi Chyai Ma Shalet jawng na Sara Num langai rai ai lam mung chye lu ai.
Jan Kai Ling gaw ya yang Sai n-gun grai yawm taw ai nga nna Laiza Mung Shawa Tsi Rung Sara Wun kawn chye lu ai.
Ya yang ginjaw ginra shawng lam post makau de Myen asuya hpyen ni Laknak kaba hte shani shagu gap sharu bun nna hpyen n-gun grai htu nga ai lam matut chye lu ai.